Downloaded from YTS.MX
‫שירותי הכבאות.‬
Official YIFY movies site: YTS.MX
‫כן, שלום, היי.‬ ‫השרפה היא בדירה 16, מגדל גרנפל.‬
‫זו הקומה הרביעית.‬
‫כן, בסדר.‬ ‫-מהר!‬
‫הם בדרך.‬ ‫-יש שרפה.‬
‫כן, אני יודעת שיש שרפה, אבל הרגע התקשרת.‬
‫כל עוד אתה בסדר. כן?‬
‫צאו החוצה!‬
‫היינו ראשונים שם. ראשונים בזירה.‬
‫מילים לא יכולות להסביר את זה.‬ ‫פשוט הייתה מהומה.‬
‫צאו מהמגדל!‬
‫הרגשתי כאילו אני בתוך סרט אסונות.‬
‫צד אחד של הבניין‬ ‫היה פשוט כולו לגמרי בלהבות.‬
‫מעולם לא ראיתי דבר כזה.‬
‫ואו, זה "המגדל הלוהט", לא? פאק.‬
‫איך זה ייתכן?‬
‫כשאנשים ראו שאסון כזה קורה בבריטניה,‬
‫התחושה הייתה,‬ ‫איך אפשרו לדבר כזה לקרות כאן?‬
‫נראה לי שחלקים מהבניין נופלים.‬
‫לא ראיתי דבר כזה.‬ ‫זה כמו אסון התאומים משלנו.‬
‫בגרנפל היה משהו שונה לחלוטין,‬ ‫שלא ראיתי מעולם,‬
‫שזה שרפה שעוטפת את כל הבניין.‬
‫אלוהים!‬ ‫-איך מישהו יעזור להם?‬
‫והיה ברור שמשהו השתבש באופן חמור.‬
‫יש שאלות רבות, הדחופות ביותר‬ ‫הן בנוגע לחיפוי של הבניין הזה.‬
‫ארקוניק יצרה את חיפוי האלומיניום המדובר.‬
‫אני זוכרת שחשבתי שמישהו התרשל מאוד.‬
‫מה קרה כאן? איך זה נמכר?‬ ‫אני לא מבינה את זה.‬
‫בוצעו שינויים בבדיקות. הסתירו את הבדיקות.‬
‫- אסור בהחלט לשתף את הלקוח -‬
‫יש לנו המון ראיות עכשיו...‬
‫- כי אנחנו לא "נקיים"... -‬
‫...על פשעים חמורים מאוד,‬ ‫ועדיין אף אחד לא נעצר.‬
‫האזהרות שהבניין הזה הוא מלכודת אש‬ ‫כנראה לא זכו להקשבה.‬
‫זו זירת פשע משטרתית.‬
‫מה אנחנו רוצים?‬ ‫-צדק!‬
‫מתי אנחנו רוצים אותו?‬ ‫-עכשיו!‬
‫אנחנו רוצים תשובות!‬
‫אני תמיד חושבת לעצמי, למה?‬ ‫למה זה היה צריך לקרות?‬
‫אנשים איבדו את חייהם.‬
‫איבדו חברים, משפחה.‬
‫אני פשוט חושבת לעצמי, למה?‬
‫אנחנו רוצים תשובות!‬ ‫-אנחנו רוצים צדק!‬
‫- גרנפל: חשיפה -‬
‫- צפון קנזינגטון -‬
‫- מערב לונדון -‬
‫חדשות הבי-בי-סי, השעה ארבע.‬ ‫כאן פנלה פאדג'.‬
‫יום שמשי ביותר והשמש הזאת‬ ‫תישאר איתנו כל היום.‬
‫הטמפרטורה היא 24, אולי 25 מעלות צלזיוס.‬ ‫ייתכן שאפילו נראה עלייה...‬
‫אין שינוי בשלישייה המובילה.‬
‫"דספסיטו" של לואיס פונסי‬ ‫נמצא כבר חודש במקום הראשון.‬
‫זהו כעת השיר הזר שדורג במקום הראשון‬ ‫למשך הזמן הארוך ביותר בתולדות המצעד הרשמי.‬
‫ב-2017,‬
‫אני זוכרת לא מעט‬ ‫שירים מפורסמים מאותה תקופה.‬
‫"דספסיטו" היה להיט רציני.‬
‫אני זוכרת שאימא שלי‬ ‫השמיעה אותו כל הזמן בבית ובמכונית.‬
‫כאן אסי ואתם מאזינים‬ ‫לתחנה הגדולה ביותר במערב לונדון.‬
‫זה לגמרי השיר של הקיץ.‬
‫ג'יי האס עם "דיד יו סי".‬
‫"הגיע בבנץ שחורה, עזב בלבנה‬
‫"אני סתם גנגסטר"‬
‫- לואנה גומז‬ ‫דיירת בגרנפל -‬
‫כן.‬
‫התרגשתי כי עליתי לכיתה ח'.‬
‫- משפחת גומז -‬
‫התחיל להיות קיצי, נעשה חם.‬
‫אין ספק שהייתי תוססת מאוד.‬
‫הייתי שמחה מאוד.‬
‫תמיד רציתי להצליח בלימודים.‬
‫כן, הייתי בת 12 טובה ושמחה.‬
‫- שלושה עשר ביוני, 2017 -‬
‫אני זוכרת שמאוחר יותר באותו ערב‬ ‫יצאנו לארוחת ערב.‬
‫כשנסענו חזרה כבר היה 23:30 בערך.‬
‫ואז קיבלתי הודעה מחבר...‬
‫- מרסיו גומז‬ ‫דייר בגרנפל -‬
‫"רוצה לשחק באקס בוקס?"‬
‫שיחקנו כמה משחקים.‬
‫אמרתי, "אני עובד מחר".‬ ‫כיביתי והלכתי לישון.‬
‫זה פשוט היה ככה.‬
‫מרגישים חום גדול שוב,‬ ‫טמפ' מרבית של 26 מעלות צלזיוס, 79 פרנהייט.‬
‫אני חושב שהלכתי לישון בסביבות חצות.‬
‫ישנתי בחדר הכושר באותו זמן,‬
‫פשוט כי לא אהבתי לישון במעונות...‬
‫- דיוויד בדילו‬ ‫לוחם אש -‬
‫עם המון לוחמי אש מסריחים.‬
‫- ארבע עשר ביוני, 2017 -‬
‫שירותי הכבאות.‬
‫אלימות!‬
‫טירוף.‬
‫האזעקה החלה לצלצל בסביבות חמישה לאחת.‬
‫אנחנו התחנה המקומית של צפון קנזינגטון,‬
‫ומגדל גרנפל נמצא בשטח שלנו.‬
‫- אחת עשרה דקות לאחר שהשרפה החלה -‬
‫כשהגענו ראינו קצת עשן שיוצא מחלון,‬
‫וידענו ששם הייתה השרפה.‬
‫נכנסנו למגדל.‬
‫שני לוחמי האש התכוננו‬ ‫עם כל מערכות הנשימה שלהם.‬
‫שמעתי אותם פורצים את הדלת,‬ ‫ואז הם נכנסו לדירה.‬
‫זו הייתה שרפת מטבח שגרתית,‬
‫שהם הצליחו לכבות די מהר.‬
‫אחרי שמכבים את האש, משתמשים במצלמה תרמית‬
‫כדי לסרוק את הסביבה ולבדוק,‬ ‫לוודא שאין אזורים חמים.‬
‫ואז הם הבחינו בטיפות של להבות שנוטפות מטה,‬
‫והם הבינו שהאש יצאה החוצה.‬
‫שלחתי פנימה את הצוות השני כדי לגבות אותם.‬
‫הייתי בשרפות אחרות‬ ‫שבהן האש עברה לדירה שמעל.‬
‫על אף שזה היה יוצא דופן,‬
‫זה לא היה בלתי אפשרי‬
‫שהאש יכולה לעלות לדירה שמעל.‬
‫אז לא הייתה לי סיבה לחשוב‬ ‫שלא נחזור בקרוב לתחנה‬
‫ונמשיך את משמרת הלילה שלנו.‬
‫הגעתי לקומת הקרקע, שם פגשתי נערה צעירה‬
‫שהסבירה לי שאחותה הקטנה...‬
‫נמצאת בקומה ה-20,‬
‫ושאלה אם היא יכולה לעלות ולקחת אותה.‬
‫היא אמרה לי ששמה ג'סיקה.‬
‫- ג'סיקה אורבנו רמירז‬ ‫דיירת בגרנפל -‬
‫חשבתי שאעלה מהר ואביא את אחותה הקטנה אליה‬
‫ואז אמשיך במה שעשיתי.‬
‫לא דאגתי בכלל.‬
‫לחצתי על הקומה ה-20...‬
‫ופתאום האור נדלק בקומה ה-15.‬
‫חמש עשרה.‬
‫הדלתות נפתחו,‬
‫וזרם ענק של עשן שחור מילא את המעלית.‬
‫אני בצרות. אני צריך לצאת.‬ ‫אני צריך את מערכת הנשימה שלי,‬
‫ואני צריך לרדת כמה שיותר מהר‬ ‫כדי להוציא את הילדה הזאת מהדירה שלה.‬
‫והרי החדשות.‬
‫שרפה גדולה פרצה במגדל מגורים במערב לונדון,‬
‫ואושר שזהו מגדל גרנפל.‬
‫נשאלת השאלה, איך בניין שהוא מבנה בטון‬
‫יכול היה להיבלע בלהבות מהר כל כך.‬
‫צאו החוצה!‬
‫הבניין עלה בלהבות בן רגע.‬
‫האש טיפסה במעלה הבניין. לא ראיתי דבר כזה.‬
‫זה היה כמו סרט אסונות הוליוודי.‬
‫אני כותב על גרנפל כבר שבע שנים.‬
‫אם תסכמו את כל המאמרים שכתבתי,‬
‫זה יגיע ליותר מ-1,000 עד כה.‬
‫כשאנשים ראו שאסון כזה‬ ‫קורה בלונדון, בבריטניה...‬
‫- פיטר אפס‬ ‫עורך חדשות, אינסייד האוסינג -‬
‫התחושה הייתה, איך דבר כזה קרה כאן?‬
‫כי זה ערער את התפיסה של אנשים‬ ‫לגבי המדינה שבה הם חיים, אני חושב,‬
‫שבכלל אפשרי שזה יקרה כאן.‬
‫זה שינה את חיי, באמת.‬
‫יש את הקריירה שלי עד גרנפל‬ ‫ואת החיים שלי מאז,‬
‫שהם שונים לגמרי.‬
‫בזמנו הייתי עורך החדשות‬ ‫רק חמישה או שישה חודשים,‬
‫שזה די... קצת זרקו אותי למים העמוקים.‬
‫לדעתי כולם ודאי זוכרים‬ ‫את הפעם הראשונה שהם ראו את התמונות האלה.‬
‫למען האמת, לא היית חושב שבניין מבטון...‬
‫אני חושב שאחרי שרפה כמו גרנפל,‬
‫יש רצון בקרב התקשורת, הייתי אומר,‬
‫למצוא שעיר לעזאזל פשוט, נרטיב פשוט.‬
‫מישהו לפרסם את התמונה שלו בעיתון.‬
‫מישהו שהם יכולים לצייר‬ ‫בתור האיש הרע שגרם לזה לקרות.‬
‫עיתון הדיילי מייל פרסם כתבה עוינת מאוד‬
‫שבה צוין שמו של בעל הדירה שבה פרצה השרפה.‬
‫- בתמונה: הגבר "שהמקרר הפגום שלו‬ ‫החל את התופת של מגדל גרנפל" -‬
‫הועלתה סברה ברשתות החברתיות‬
‫שזה קשור איכשהו לטרור אסלאמי,‬
‫כשהבחור הוא אתיופי נוצרי אורתודוקסי‬ ‫שהייתה לו תמונה של מריה הבתולה בדירה.‬
‫- האם המוסלמים הציתו את האש?‬ ‫אם לא היו מוסלמים... -‬
‫- שופט: השרפה נגרמה על ידי פצצה של דאעש‬ ‫..."מתחם-על" מוסלמי?! -‬
‫- בואו לא נקפוץ למסקנו...‬ ‫ו... זה היה מוסלמי -‬
‫הוא היה נהג אובר. הוא גר בדירה‬ ‫בקומה הרביעית של מגדל גרנפל במשך כ-25 שנה.‬
‫זה בקומה הרביעית. מהר! יש שרפה.‬
‫המשטרה הציעה שהוא ייכנס לתוכנית להגנת עדים‬
‫בגלל רמת ההטרדות.‬
‫- הדייר בדירה שהחלה את השרפה -‬
‫כי ברגע שהדיילי מייל התחיל,‬ ‫גם כל שאר העיתונים ניסו להשיג כתבה.‬
‫- הדייר "שהמקרר המתפוצץ שלו‬ ‫החל שרפה קטלנית" זוהה כנהג מונית -‬
‫הוא היה ניצול, וקורבן של מה שקרה.‬
‫לא הייתה לו שום אחריות...‬
‫- האיש שדירתו הייתה‬ ‫המקור לשרפה במגדל גרנפל -‬
‫למה שקרה במגדל גרנפל.‬
‫- אינו אשם, קובעת החקירה -‬
‫היום הוא 14 ביוני...‬
‫הייתה לי תחושה שמשהו השתבש כאן מאוד.‬
‫אז רציתי למצוא אנשים שמבינים‬ ‫בסיכוני בטיחות אש בבניינים רבי-קומות‬
‫ולשאול אותם כמה שיותר שאלות.‬
‫התקשרו אליי מוקדם בבוקר.‬ ‫השיחה הייתה מהבי-בי-סי.‬
‫ואז התקשרו מסקיי ניוז. זה היה סימן רע.‬
‫אז נכנסתי לאינטרנט כדי לראות חדשות.‬ ‫מייד ראיתי שרפה ענקית.‬
‫אני חוקר שרפות‬ ‫בבניינים רבי-קומות כבר זמן מה.‬
‫כשראיתי לראשונה את תמונות השרפה...‬
‫- גיירמו ריין‬ ‫חוקר שרפות, אימפריאל קולג' -‬
‫ידעתי שזה כנראה בגלל החיפוי.‬
‫מהר מאוד התחלנו להסתכל על ACM,‬ ‫שהוא סוג של חיפוי.‬
‫ACM הוא חומר מרוכב מאלומיניום.‬
‫אפשר לראות שהוא מורכב מאלומיניום כאן,‬ ‫ואלומיניום כאן.‬
‫ואז באמצע,‬ ‫החלק העבה והכהה יותר הוא הפולימר.‬
‫פולימרים הם חומר פלסטי.‬ ‫כל פלסטיק הוא דליק.‬
‫הפולימר שבאמצע,‬ ‫הפופולארי ביותר, הוא פוליאתילן.‬
‫זה פוליאתילן גולמי.‬
‫אנחנו רואים שזה הופך את החומר לדליק מאוד,‬
‫והוא לא בטיחותי.‬
‫הסיבה שחומר מרוכב מאלומיניום הוא מסוכן‬
‫היא שהאש מתפשטת מהר מאוד וקשה לכבות אותה.‬
‫זה חומר בנייה פופולארי מאוד‬ ‫בעשור הראשון של שנות ה-2000.‬
‫הוא בשימוש בבניינים בכל יבשת.‬
‫מיליוני מטרים רבועים שלו נמכרים.‬
‫חברות רבות בכל העולם ייצרו,‬ ‫שיווקו ומכרו ACM,‬
‫ואחת מהן הייתה אלקואה.‬
‫לא צריך לחפש רחוק.‬ ‫אם אתם יושבים בבית מלון,‬
‫יושבים במטוס, קוראים אימיילים,‬
‫יש סיכוי טוב שהאלומיניום שאתם רואים‬
‫הגיע מאלומינה של אלקואה.‬
‫- אלקואה - רכיב האפשרויות -‬
‫השם המקורי היה חברת האלומיניום של אמריקה...‬
‫- שרה שוברג‬ ‫מנהלת לשעבר באלקואה/ארקוניק -‬
‫וקוצר לאלקואה.‬
‫אחד מהתאגידים הוותיקים והגדולים יותר,‬
‫מבחינה היסטורית, הייתי אומרת,‬ ‫ומהיוקרתיים בארצות הברית.‬
‫הרבה מוצרים בשווקים שונים.‬
‫כנפיים למטוסים.‬
‫לוחות אלומיניום בתעשיית הרכב.‬
‫- הבורסה לניירות ערך בניו יורק -‬
‫גדולה מאוד בבורסה.‬
‫הייתה תחושה שאפשר יהיה לממש את ערך המניות‬
‫על ידי פיצול החברה.‬
‫ארקוניק: חדשנות, מהונדסת.‬
‫זה מה שהפך לארקוניק.‬
‫ארקוניק הייתה מחלקה של אלקואה,‬ ‫והזרוע הצרפתית שלהם‬
‫שטיפלה במכירת חיפוי ה-ACM‬ ‫עם ליבת הפוליאתילן למגדל גרנפל.‬
‫בעוד החוקרים מעריכים את הנזק,‬
‫שמה של חברה אחת עלה לכותרות. ארקוניק.‬
‫ארקוניק יצרה את חיפוי האלומיניום המדובר.‬
‫ניתן לראות ממרחק רב...‬
‫כשהשרפה פרצה,‬ ‫גיליתי שארקוניק הייתה מעורבת,‬
‫ואני זוכרת שחשבתי,‬
‫"אני מקווה מאוד‬ ‫שהם לא שמו לוחות פוליאתילן".‬
‫כי זה מוצר שמבוסס על נפט,‬
‫הוא יישרף, והוא יישרף בעוצמה.‬
‫אז בבניין רב-קומות,‬
‫בהתחשב בעובדה שזה חומר דליק מאוד,‬
‫לאנשים אין זמן להתפנות.‬
‫משפחות ישנו כאן.‬
‫חלק עדיין היו לכודות בפנים.‬
‫ובהמשך,‬
‫התפרסם בחדשות שאלו היו לוחות הפוליאתילן.‬
‫איך זה נמכר?‬
‫למה זה נמכר? לא היינו‬ ‫מוכרים את זה ככה בצפון אמריקה.‬
‫איך זה קרה?‬
‫מאחורי כל חלון היה בית,‬ ‫רבים מהם נשרפו לגמרי.‬
‫כשהציעו לי לשכור דירה בגרנפל,‬
‫קצת חששתי לגור במגדל מגורים.‬
‫אבל אבא שלי תמיד אמר לי‬ ‫שאתה תדע כשתיכנס לבית‬
‫אם הוא בשבילך או לא.‬
‫בהחלט הייתה לי הרגשה כזאת‬ ‫כשנכנסתי למגדל גרנפל 134.‬
‫- אדי דפארן‬ ‫דייר בגרנפל -‬
‫באמת התאהבתי בו.‬
‫הייתי בעבודה. אנדריאה התקשרה אליי.‬
‫היא אמרה, "יש לי חדשות".‬
‫אמרתי כן.‬
‫התכוונו להקים בית, בעצם.‬ ‫את הבית הקבוע שלנו.‬
‫אני חושבת שהייתי בת שנתיים‬ ‫או כמעט בת שנתיים‬
‫כשעברנו לשם.‬
‫אז אני אומרת שגרנפל היה הבית שלי.‬
‫מחלון חדר השינה שלי‬ ‫יכולתי לראות את הלונדון איי.‬
‫הרגשתי בת מזל, במובן מסוים,‬ ‫כי זכינו למבט ממעוף הציפור,‬
‫וכמובן, לא הרבה אנשים זוכים לזה.‬
‫לא ייאמן, בן אדם.‬
‫- 33 דקות לאחר שהשרפה החלה -‬
‫אנחנו ישנו.‬
‫כשאתה ישן ואתה שומע המולה מתמדת,‬ ‫זה לא דבר אחד שמעיר אותך. זו המולה מתמדת.‬
‫- 21 - הקומה של מרסיו -‬
‫באותו זמן השכנה שלנו דפקה לנו על הדלת.‬ ‫ממש בום, בום, בום.‬
‫אז אנדריאה קמה לפתוח את הדלת.‬
‫אלה היו הלן ובתה, לוליה.‬
‫הן אמרו, "יש שרפה!"‬
‫אמרתי, "תיכנסו. בואו נבין מה קורה".‬
‫- הלן ולוליה‬ ‫דיירות בגרנפל -‬
‫אני זוכרת שהשכנה שלי העירה אותי‬
‫וחשבתי שזה מוזר, כמובן.‬
‫למה את כאן באמצע הלילה?‬
‫הייתי מבולבלת מאוד.‬
‫ואז היא סיפרה לי שיש שרפה.‬
‫אחותי מייגן עדיין ישנה.‬
‫שאלתי את אימא שלי אם להעיר אותה,‬
‫ואימא שלי אמרה, "לא, עדיין לא,‬ ‫למקרה שלא יהיה צורך".‬
‫- מייגן ואנדריאה -‬
‫חשבתי שהאש פשוט תישאר‬ ‫באותה דירה וזה יהיה סוף הסיפור.‬
‫ניסיתי להסתכל מהחלון מהקומה ה-21.‬
‫יכולתי רק לראות את האורות‬ ‫של שירותי הכבאות.‬
‫כן, הרגשתי שהכול יהיה בסדר.‬ ‫לא הרגשתי בסכנה בכלל.‬
‫עדיין לא ממש‬
‫הבנתי את גודל השרפה.‬
‫מישהו מהכבאות שומע? עבור.‬
‫ידעתי שאני צריך למצוא‬ ‫את הילדה הקטנה הזאת, ג'סיקה.‬
‫דאגתי ממש,‬
‫כי היה עשן בכל מקום‬ ‫והילדה הקטנה הזאת הייתה לבדה.‬
‫רצתי במורד המדרגות.‬
‫אני לא זוכר שעברתי על פני אף אחד אחר,‬ ‫על פני אזרחים או לוחמי אש.‬
‫הגעתי לקומת הקרקע.‬
‫שומע.‬
‫עכשיו המצב כבר היה כאוטי.‬
‫הרבה דיבורים בקשר.‬
‫רק תאשר את מיקומך...‬
‫לוחמי אש עם מערכות נשימה שמחכים להיכנס.‬
‫כל היחידות, להתקדם לזירה. עדכנו אותנו.‬
‫מכשיר הנשימה עליי.‬
‫רצתי לתוך הבניין.‬
‫כשראיתי שני לוחמי אש מהתחנה שלי,‬
‫הסברתי שג'סיקה נמצאת בקומה ה-20‬
‫ושאנחנו צריכים לעלות לשם כדי לחלץ אותה.‬
‫חיפשנו את דירה 176.‬
‫- הקומה של ג'סיקה - 20 -‬
‫הדלת הייתה פתוחה מעט.‬
‫הדירה הייתה מלאה בעשן.‬
‫חיפשנו בדירה פעמיים.‬
‫צעקנו, דפקנו, עשינו כל מה שיכולנו.‬
‫אבל לא הצלחנו למצוא אותה.‬
‫קיווינו ממש שהיא יצאה מהדירה‬
‫וירדה למטה.‬
‫הם מנופפים בפנס שלהם!‬
‫כן, זאת הייתה תקוותי.‬
‫מישהו מנופף בפנס! לא תוכלו לעזור לו?‬
‫בבריטניה יש מדיניות‬ ‫שנקראת "הישארות במקום",‬
‫שהיא האמונה שבנינו בניינים בצורה כזו‬
‫שהאש תישאר בדירה שבה היא פרצה במשך שעתיים.‬
‫ולשירותי הכבאות של לונדון‬ ‫יש אמון מלא במדיניות ה"הישארות במקום"‬
‫וברעיון הזה ששרפות במגדלי מגורים בבריטניה‬ ‫לא מתפשטות מדירה לדירה.‬
‫אבל ב-1:30 לפנות בוקר,‬
‫האש כבר החלה להיכנס‬ ‫לעשרות דירות ברחבי המגדל.‬
‫יש עשרות דירות נפרדות שעולות באש.‬
‫למרות התנאים האלה בבניין,‬ ‫אומרים לאנשים להישאר במקום.‬
‫שכבתי במיטה,‬
‫ושמעתי את גלאי העשן של השכן שלי‬ ‫עושה פינג, פינג, פינג.‬
‫- הקומה של אדי - 16 -‬
‫וכעבור חמש דקות בערך שמעתי צעקות,‬
‫ובשעה כזאת בלילה זה באמת לא היה דבר רגיל.‬
‫והמחשבה הראשונה שלי הייתה,‬ ‫"ייעצו לנו להישאר במקום.‬
‫"אני חושב שאני פשוט אישאר בדירה שלי,‬ ‫ואתקשר לשירותי הכבאות."‬
‫אבל באותו רגע הטלפון הנייד שלי צלצל.‬
‫זה היה שכן שלי מלמטה‬
‫שכבר הצליח לצאת מהבניין.‬
‫והוא צעק עליי.‬
‫הוא צעק עליי חזק כל כך,‬
‫"צא החוצה! צא מהבניין!"‬
‫היה משהו חזק כל כך במה שהוא אמר,‬
‫שהחלטתי באותו רגע שאני יוצא.‬
‫ואז הצטרפתי לקהל הקטן‬ ‫של כמה דיירים, כמה אנשים שצפו.‬
‫השרפה הייתה אלימה ממש.‬
‫זה היה הדבר הכי אלים שראיתי בחיי.‬
‫בשיחת הטלפון הראשונה שלי לשירותי הכבאות,‬ ‫אני חושב שעדיין הייתי די רגוע.‬
‫- הקומה של מרסיו - 21 -‬
‫לא רציתי לשדר לחץ‬ ‫או לפחד או משהו מול הבנות.‬
‫אנחנו בדירה הזאת, דירה 183, קומה 21.‬
‫אני כאן עם אשתי ההרה.‬
‫אנדריאה הייתה בחודש השביעי להריונה עם בן.‬
‫יש לה אסתמה.‬
‫אני זוכר שהם אמרו שהם ישלחו עזרה.‬
‫אמרתי לבנות, "בואו פשוט נתכונן ליציאה",‬
‫כי הרעיון היה שברגע שהם ידפקו על הדלת,‬ ‫אנחנו נצא.‬
‫אני יודעת שאבא שלי התקשר אליהם כמה פעמים.‬
‫הם אמרו לנו להישאר בפנים.‬
‫אבל האש התקרבה, אז זה לא היה הגיוני.‬
‫כן, יש תנועה.‬
‫אני זוכרת שאני ואימא שלי כל הזמן אמרנו לו,‬
‫"תתקשר אליהם שוב".‬
‫אלוהים!‬ ‫-איך מישהו יעזור להם? בבקשה!‬
‫אלוהים!‬ ‫-אתם יכולים לעזור להם?!‬
‫גורם מרכזי בטרגדיה של גרנפל, חיפוי דליק.‬
‫- אוסלו, נורווגיה‬ ‫2007 -‬
‫חיפוי מתוצרת ארקוניק, תאגיד רב-לאומי.‬
‫בספטמבר 2007,‬
‫מנהל השיווק של ארקוניק,‬ ‫בחור בשם ג'רארד סונטג,‬
‫יצא לנסיעת עבודה‬ ‫לכנס של התעשייה בנורווגיה.‬
‫אחת מההרצאות שניתנו באותו כנס‬
‫הייתה בנושא חומר מרוכב מאלומיניום.‬
‫על כמה שהמוצר הזה מסוכן.‬
‫וממש השוו את זה‬
‫להדבקה של מכלית דלק לחלק החיצוני של בניין.‬
‫- התנהגות האש -‬
‫כך שמדובר באזהרה הברורה והחדה ביותר‬ ‫שאפשר לדמיין.‬
‫חבר בצוות הבכיר של ארקוניק יושב בקהל‬
‫ומקשיב להרצאה הזאת.‬
‫הוא חזר מבוהל למדי,‬
‫מאחר שידע שארקוניק מוכרת‬ ‫את הגרסה הדליקה של ה-ACM.‬
‫- מרקסהיים, צרפת -‬
‫הוא כתב אזהרה חריפה מאוד לממונים עליו...‬
‫- מפעל ייצור של ארקוניק -‬
‫על כך ששרפה שבה החומר הזה מעורב‬ ‫עלולה להרוג בין 60 ל-70 בני אדם.‬
‫והאזהרה הזאת נכתבה ב-2007,‬ ‫עשר שנים לפני גרנפל.‬
‫- ...להרוג 60 עד 70 בני אדם... -‬
‫אבל למרבה הצער,‬
‫אני חושב שהאזהרה הזאת‬ ‫לא הפתיעה את אותם אנשים.‬
‫כי ארקוניק כבר בדקה את המוצר הזה,‬
‫אך הם שמרו את תוצאות הבדיקה בסוד.‬
‫ארקוניק ביצעה שתי בדיקות.‬
‫אחת מהן בדקה את המוצר כשהוא מותקן על קיר‬
‫ומחובר במסמרות.‬
‫השנייה בדקה את המוצר‬ ‫כשהוא מכופף לצורת רי"ש‬
‫ואז נתלה ונצמד למסילות‬ ‫שמחזיקות אותו על גבי הבניין,‬
‫מה שהם מכנים "צורת קסטה".‬
‫ההבדל בין מסמרות לקסטות הוא בעיקר אסתטי.‬
‫ומה שלמדנו הוא שבצורת הקסטה,‬ ‫בגלל כיפוף ה-ACM,‬
‫טפטופי האש נקווים בתחתית.‬
‫וזה יוצר שרפה ענקית בתחתית הקסטה,‬
‫וזה קורה בכל אחת מהקסטות.‬
‫הוא נשרף מהר פי עשרה.‬
‫כמות החום שמשתחררת גדולה פי שבעה.‬ ‫כמות העשן גדולה פי שלושה.‬
‫התגובה של ארקוניק, במקום לקבל את התוצאות,‬
‫ללמוד מהן ולספק לאנשים בטיחות‬ ‫דרך המוצרים שלהם,‬
‫הם עשו את ההפך פחות או יותר.‬ ‫והלוואי שהם היו מגיבים בצורה נכונה.‬
‫ב-2011 ארקוניק ערכה בדיקה נוספת‬ ‫של חיפוי ה-ACM.‬
‫מה שהם גילו הייתה שרפה מהירה וגדולה מאוד,‬ ‫שהייתה חייבת להיבלם.‬
‫קלוד ורלה היה מנהל טכני‬ ‫בארקוניק באותה תקופה.‬
‫ולמעשה, למרבה האירוניה, כבאי מתנדב.‬
‫- קלוד ורלה‬ ‫מנהל טכני בארקוניק -‬
‫אז שלחו לקלוד אימייל מהמעבדה, ובו נכתב,‬
‫"שלום, מר ורלה. ביצענו בדיקה לחומרים שלך.‬
‫"הערה:‬
‫"נפילה של חלקים גדולים מהכנף הקטנה,‬
‫"התפשטות נרחבת של אש על פני השטח,‬ ‫מה שהביא לערכים קריטיים‬
‫"שהובילו להפסקת הבדיקה המתבצעת."‬
‫אם מוצר נכשל בבדיקה,‬
‫עוצרים את המכירות‬ ‫או שעוצרים את המוצר, מפסיקים את הייצור.‬
‫לא נותנים לשום דבר נוסף להגיע ללקוח.‬
‫לעולם לא מתעלמים וזונחים את זה.‬
‫שום דבר לא השתנה. הם המשיכו למכור את זה.‬
‫יש אימייל פנימי של ארקוניק שבו נכתב,‬
‫"הציון של הלוח‬ ‫בעקבות המבחן היום הוא נכשל",‬
‫שזה פשוט לא מסווג.‬ ‫זה יהיה בלתי ניתן לדירוג.‬
‫ואז רק המילה "אופס".‬
‫- הסיווג של פוליאתילן בקלטות‬ ‫אחרי המבחן הבוקר הוא... "נכשל"!!! -‬
‫- אופס... -‬
‫הם למדו שברגע שמכופפים‬ ‫את המוצר הזה לצורה מסוימת,‬
‫מקבלים תוצאה נוראית בעת שרפה.‬
‫ולמרבה הצער, זו הצורה‬ ‫שבה השתמשו בסופו של דבר‬
‫במגדל גרנפל.‬
‫מה שהכי אהבתי זה לשתות קפה‬
‫ליד החלון שלי במגדל גרנפל,‬
‫ולהקשיב לסוגי מוזיקה שונים עם אחי, מוחמד.‬
‫אלה היו חיים שלווים מאוד.‬
‫המגדל נראה טוב פעם.‬
‫אמרתי, "טוב, זה מקום טוב. בוא נעבור לשם".‬
‫- עומאר אל-חאג' עלי‬ ‫דייר בגרנפל -‬
‫אז אני ואחי מוחמד עברנו לדירה הזאת‬
‫בסביבות ספטמבר 2016.‬
‫אני ומוחמד נולדנו בהפרש של שנה.‬
‫- מוחמד אל-חאג' עלי‬ ‫אחיו של עומאר -‬
‫היינו קרובים מאוד.‬
‫הוא היה החבר הכי טוב שלי,‬ ‫הייתי אומר, לא רק אחי.‬
‫הצלחתי להתקבל לאוניברסיטה.‬ ‫גם אחי, מוחמד, התקבל.‬
‫ואז מצאנו עבודה.‬
‫היינו מאושרים יחד.‬ ‫היינו מאושרים בדירה ההיא.‬
‫- שעה לאחר שהשרפה החלה -‬
‫באותו לילה התחלתי לשמוע רעש.‬
‫אנשים בחוץ צורחים.‬ ‫אמבולנסים, ניידות משטרה.‬
‫יצאתי מהחדר שלי מייד,‬ ‫וברגע שיצאתי מהחדר שלי,‬
‫ראיתי את אחי במסדרון אומר,‬ ‫"עומאר, אני מריח עשן".‬
‫היינו בפיג'מה. היינו כזה, "בוא נצא".‬
‫ברגע שפתחנו את הדלת,‬
‫היינו בהלם מכמות העשן במסדרון.‬
‫הלכנו לחלונות. צעקנו לאנשים,‬
‫אמרנו, "היי! הצילו!"‬
‫המשטרה או מכבי האש אמרו לנו,‬ ‫"תישארו, אנחנו באים אליכם".‬
‫היינו כזה, בסדר, הם עושים משהו,‬
‫והם יבואו אלינו ויוציאו אותנו‬
‫או שהם ייתנו לנו משהו שיגן עלינו‬ ‫ואז נוכל לצאת.‬
‫אני מסוריה במקור,‬
‫אז כשעברתי לגור בבריטניה,‬
‫חשבתי שאני במקום הנכון והבטוח.‬
‫בשנים שקדמו לשרפה במגדל גרנפל,‬
‫היו הרבה קבוצות‬ ‫שלחצו על הממשלה לעשות שינוי‬
‫בתקנות הבטיחות למבנים.‬
‫זה היה בעקבות שרפה ב-2009...‬
‫- 6 נהרגו בשרפה -‬
‫...בבניין שנקרא בית לקאנל בדרום לונדון.‬
‫לוחמי האש הגיעו לבניין בתוך דקות...‬
‫- 3 ביולי, 2009‬ ‫בית לקאנל -‬
‫אך הלהבות היו פראיות כל כך,‬
‫שעברו שעות עד שהם הגיעו‬ ‫לגופות של ששת הקורבנות,‬
‫בהם שני ילדים ותינוק.‬
‫זו הייתה אש מהירה מאוד, פראית.‬
‫היו חומרים דליקים וחומרי בערה...‬
‫- סלסטין צ'ונג‬ ‫האגודה להגנה מפני שרפות -‬
‫שנעשה בהם שימוש בבנייה,‬
‫מה שתרם למהירות שבה האש התפשטה באותה עת.‬
‫בית לקאנל היה הזדמנות ענקית‬ ‫עבור המדינה הזאת לנקוט צעדים‬
‫ולשפר את נהלי בטיחות האש.‬
‫הקבוצה שלנו נפגשה‬ ‫עם חברי פרלמנט שונים בווסטמינסטר.‬
‫דחפנו לשינוי בכל הכוח‬ ‫בלי לחסום להם את הדרך פיזית‬
‫ולתפוס אותם ביד, או אפילו בצוואר.‬
‫הייתי צריכה למצוא דרכים להוכיח‬ ‫שההנחיות בנוגע לשרפות‬
‫אינן ממלאות את מטרתן.‬
‫המסמך היה מסורבל ולא נוח לשימוש‬
‫והוא סיפק מידע עובדתי שגוי.‬
‫היה צריך להתחיל את המסמך בהתחלה,‬ ‫ואז להפוך לצד האחורי,‬
‫ואז לעבור למקום כלשהו באמצע.‬ ‫זה היה פשוט נורא.‬
‫- השרפה הקטלנית בבית לקאנל: מחיר הכישלון -‬
‫אחרי השרפה בבית לקאנל‬ ‫התקיימה חקירת סיבות מוות,‬
‫ובסיומה כתבה חוקרת מקרי המוות מכתב לממשלה‬
‫ולשירותי הכבאות של לונדון שקרא לשינוי.‬
‫- המחוז הדרומי הפנימי של לונדון רבתי‬ ‫בית הדין לחקירות מוות -‬
‫היא אמרה שצריך להכשיר מוקדנים.‬
‫שירותי הכבאות היו צריכים ללמוד איך להילחם‬ ‫בשרפות ברבי-קומות כשהן יצאו משליטה.‬
‫מדיניות הממשלה הייתה צריכה להגדיר‬ ‫מתי לזנוח את מדיניות ה"הישארות במקום".‬
‫- עיקרון "הישארות במקום" -‬
‫רבים מצאו מחסה בשירותים שלהם,‬
‫וכשהם התקשרו לשירותי החירום,‬ ‫העצה הקטלנית הייתה להישאר במקום.‬
‫אני חושב שבראייה לאחור,‬
‫אם העצה הייתה לצאת מוקדם יותר בשיחה,‬
‫אולי זה היה משאיר אותם בחיים או מציל אותם.‬
‫זה בחוץ. זה מכתב.‬ ‫זה שחור על גבי לבן. זה ברור.‬
‫המכתב שחוקרת מקרי המוות של בית לקאנל‬ ‫כתבה לממשלה היה חשוב מאוד,‬
‫אבל למרבה הצער, הוא התקבל בזמן ממש לא טוב.‬
‫אחת ממטרותיה המרכזיות של הקואליציה הזאת‬
‫הוא לצמצם באופן מסיבי‬ ‫את מספר התקנות והחוקים...‬
‫- דיוויד קמרון‬ ‫ראש הממשלה, 2016-2010 -‬
‫שבכנות, מתייחסים לכולכם כמו למטומטמים.‬
‫יהיה לנו כלל חדש שכל שר בממשלה שלי‬ ‫שרוצה להתקין תקנה‬
‫צריך לבטל אחת קודם.‬
‫שעכשיו שינינו לכלל‬ ‫שאחת נכנסת ושתיים יוצאות.‬
‫חייבים להיפטר משתי תקנות‬ ‫אם רוצים להתקין אחת חדשה.‬
‫אחת מהאידאולוגיות הפוליטיות המרכזיות‬ ‫של דייוויד קמרון הייתה ביטול רגולציה.‬
‫הוא האמין שאין זה תפקידה של המדינה‬
‫להגיד לעסקים פרטיים מה עליהם לעשות.‬
‫אנחנו רוצים להפסיק לעמוד בדרככם‬ ‫על ידי הסרת הרגולציה, קיצוץ במיסים.‬
‫כמות מוגזמת של חוקים יצרה את הרושם‬ ‫שיש לנו זכות לחיים ללא סיכונים.‬
‫אז למעשה, מה שהוא עשה‬
‫היה לאסור תיקון תקנות חדשות לבטיחות אש,‬
‫אפילו אם הן היו נחוצות.‬
‫כמו שראש הממשלה אמר,‬ ‫אנחנו נשחרר כמה מעובדי הציבור...‬
‫- אריק פיקלס‬ ‫שר הבינוי והשיכון, 2015-2010 -‬
‫המבריקים ביותר שלנו‬
‫כדי לבעוט את הבירוקרטיה החוצה.‬
‫אריק פיקלס היה הפוליטיקאי הבכיר ביותר‬
‫שבאחריותו תחום הדיור,‬ ‫התכנון, תקנות הבנייה,‬
‫ולזמן מה, גם מדיניות בטיחות אש.‬
‫על ידי פירוק תקנות וחוקים‬ ‫מפריעים ופולשניים,‬
‫נוכל לעשות אפילו יותר בפחות.‬
‫הוא רצה פחות רגולציה על עסקים.‬
‫אז מה שחוקרת מקרי המוות ביקשה מהם לעשות‬ ‫היה להגביר את הרגולציה.‬
‫ובמכתב פנימי, עובד מדינה כתב,‬
‫"החוק מחייב אותנו להגיב לחוקרת מקרי המוות,‬
‫"אבל אין מחובתנו לעשות כדבריה."‬
‫הוא ניסח את זה כך:‬
‫"רק צריך להגיב לחוקרת.‬ ‫לא צריך לנשק לה את הישבן."‬
‫אותו עובד מדינה היה בריאן מרטין.‬
‫צהריים טובים לכולם...‬
‫- בריאן מרטין‬ ‫ראש מחלקת מדיניות טכנית לתקנות הבנייה -‬
‫הוא בהחלט היה טיפוס.‬
‫- שנה לאחר השרפה בגרנפל -‬
‫הייתה לו גישה ייחודית.‬
‫יצא לו מוניטין של אדם קשה מאוד.‬
‫הצטרפתי לשירות הציבורי‬ ‫לא כי רציתי לעבוד קשה,‬
‫אז זה היה קצת מפתיע‬ ‫שזה מה שאנחנו עושים מאז.‬
‫לבריאן מרטין היה יותר כוח‬ ‫מלרוב חברי הפרלמנט.‬
‫כולנו היינו צריכים לפנות אליו.‬ ‫הוא היה השער לממשלה.‬
‫הוא היה ממונה על תקנות הבנייה‬
‫בכל מה שקשור לבטיחות אש.‬
‫מחלקת האסטרטגיה נמצאת בראש.‬
‫אני רוצה לספר לכם מה הם עושים.‬ ‫אני בעצמי עוד לא הבנתי.‬
‫אבל הם עסוקים מאוד בתכנון אסטרטגי.‬
‫כדי לדחוף את בריאן מרטין לחולל שינוי,‬
‫שאלנו אותו מה צריך לקרות.‬
‫והוא אמר לי‬
‫שהממשלה לא תעשה דבר עד שיהיו מקרי מוות.‬
‫והוא אמר לכאורה לקולגות שלי,‬
‫"תראו לי את הגופות".‬
‫- שעה ו-12 דקות לאחר שהשרפה החלה -‬
‫בראבו אפס אחת, תוכל להעביר מסר לכבאות?‬
‫יש לנו גבר עיוור שעדיין נמצא במקום, עבור.‬
‫אזרח הודיע לי‬ ‫שהוא מדבר עם דייר בקומה השביעית.‬
‫יש שם הרבה עשן.‬
‫שירותי הכבאות מוצפים במוקד הטלפוני.‬
‫כמות השיחות לא דומה לשום דבר‬ ‫שהמוקדנים האלה חוו.‬
‫האש נכנסה לתוך הדירה.‬
‫שני מבוגרים ושני ילדים בתוך הדירה.‬
‫השיחות מופנות‬ ‫לחדרי בקרה אחרים ברחבי המדינה.‬
‫זה מה שקורה כשכל כך הרבה שיחות‬ ‫נכנסות בבת אחת.‬
‫אישה לכודה בקומה ה-11.‬
‫קומה עשירית, נראה שהאדם הזה לכוד.‬
‫אבל כל המוקדנים האלה‬ ‫נותנים את העצה המקובלת‬
‫לדיירים במגדל מגורים שעולה באש,‬ ‫שהיא, "תישארו במקום".‬
‫עוד אדם לכוד מאושר.‬
‫יש אנשים לכודים בקומה העשירית ובקומה ה-11.‬
‫אישה ושלושה ילדים.‬
‫אנחנו יודעים שמבית לקאנל‬
‫הם היו יכולים להבין‬ ‫שזו לא ההחלטה הנכונה לבניין רב-קומות.‬
‫האישה שאיתי דיברה איתו לפני דקה.‬ ‫הוא עדיין בתוך הדירה.‬
‫הכול חם מאוד למגע.‬
‫ומה שאין להם זו טלוויזיה.‬
‫יש טלוויזיה, אבל היא לא עובדת.‬
‫אז מה שהם לא רואים בשום שלב‬
‫זה דימוי חזותי של מה שקורה במגדל גרנפל.‬
‫כל מה שיש להם על המסך‬ ‫הוא שורת מידע שאומרת,‬
‫"מטבח בקומה הרביעית, בוער חלקית".‬
‫קומה 22, אישה ושלושה ילדים.‬
‫שני מבוגרים לכודים. לא יכולים לצאת.‬
‫דיירים לכודים בקומות 11, 10 ו-15.‬
‫חמישה אנשים לכודים בקומה 17.‬
‫קומה 16.‬ ‫-קומה 18.‬
‫קומה 22.‬
‫קומה 17.‬ ‫-קומה 11.‬
‫אישה, אולי שני ילדים.‬
‫שלושה ילדים, עבור.‬
‫אני לא זוכר בדיוק באיזה כביש‬ ‫ראיתי את המגדל לראשונה.‬
‫- כריס באצ'לדור‬ ‫לוחם אש -‬
‫אבל הוא היה לשמאלי.‬ ‫אש עולה בצד אחד של הבניין.‬
‫איך זה ייתכן?‬
‫אני לא זוכר שהייתי במגדל גרנפל קודם לכן.‬
‫לא הכרתי את הסידור שלו.‬
‫התמקדתי בעיקר באיך להיכנס פנימה‬ ‫ולעשות מה שאפשר לעשות.‬
‫הופתענו כשראינו עד כמה המדרגות צרות.‬
‫לוחמי האש ירדו עם פצועים.‬
‫הם קראו, "פצוע!"‬
‫בכל פעם שאתה שומע את זה,‬ ‫אתה נצמד לפינה עם המכל על הגב,‬
‫מנסה לתת כמה שיותר מרחב.‬
‫אנשים יורדים בוכים, משתעלים, יורקים.‬
‫חלקם בהכרה, חלקם לא.‬
‫הרגשתי שיש כאוס.‬
‫הרגשתי שזה תפס את כולם קצת לא מוכנים.‬
‫אחרי שחיכינו, לוחמי האש הגיעו.‬
‫- הקומה של עומאר - 14 -‬
‫אז היינו כזה, "אנחנו יוצאים עכשיו?"‬
‫הוא אמר, "לא, כולכם צריכים לעבור‬
‫"לדירה הסמוכה. אנחנו נחזור אליכם."‬
‫אני זוכר שברגע שנכנסתי לאותה דירה,‬
‫ראיתי הרבה אנשים,‬
‫כולל את הדייר הנוכחי בדירה ואת המשפחה שלו.‬
‫- זיינב -‬
‫ראיתי את זיינב.‬
‫ואת הבן שלה.‬
‫- ג'רמיה -‬
‫דניס.‬
‫ואחי ואני.‬
‫מוחמד הביא קוראן מהדירה שלנו.‬
‫במשך זמן מה הוא קרא בקוראן.‬
‫הוא אמר, "זה יעזור".‬ ‫וזה גם עזר לו להישאר חזק.‬
‫אבל לא הבנו מה יקרה עכשיו.‬
‫רק רציתי שיחלצו אותי.‬
‫אנדריאה הייתה בחודש שביעי.‬
‫היא גם אסתמטית, וגם מייגן.‬
‫- הקומה של מרסיו - 21 -‬
‫רק רציתי מכל חמצן,‬ ‫איזושהי מסכה, כדי שנוכל לצאת.‬
‫אני זוכרת שאבא שלי מילא את האמבטיה במים‬
‫ופשוט זרק פנימה המון מגבות,‬ ‫וידא שהן ספוגות.‬
‫בכל רגע שעבר, המצב החמיר,‬ ‫עד לנקודה שבה פתחתי את הדלת‬
‫כדי לראות מה קורה, והיה רק עשן.‬
‫למה את בוכה?‬
‫את כן בוכה.‬
‫העשן היה סמיך מאוד, שחור.‬
‫בכל פעם שפתחתי את הדלת וניסיתי לנשום,‬
‫זו הייתה פשוט תחושת השתנקות.‬ ‫כאילו היה בזה משהו כימי.‬
‫עשן מחומרי פלסטיק הוא רעיל במיוחד.‬
‫הוא חונק.‬
‫אתה נושם משהו‬ ‫שיגרום לך להשתעל ולחלות מייד.‬
‫הוא יגרום לך להתעלף במהירות.‬
‫אתה מתחיל לאבד הכרה.‬
‫ואתה לא מבין שאתה מאבד הכרה.‬
‫העשן התחיל להיות סמיך יותר.‬
‫זה היה עשן מלוכלך. זה היה עשן מלוכלך מאוד.‬
‫לא יכולת לראות יד מול הפנים שלך.‬ ‫הפנסים לא עזרו בכלל.‬
‫בערנו. הרגשנו חום קיצוני.‬
‫שום דבר מזה לא היה הגיוני.‬ ‫למה היה חם שם כל כך.‬
‫שום דבר לא נראה לי הגיוני.‬
‫המגדל הזה עבר שיפוץ חיצוני לאחרונה‬
‫כחלק מיוזמה של המועצה.‬
‫כיסו אותו בלוחות מפלסטיק‬ ‫כדי שייראה מסודר יותר, שייראה טוב יותר.‬
‫הם חושדים שאולי‬ ‫זו לא הייתה בנייה בטיחותית.‬
‫זה בסדר. הם הוזהרו.‬ ‫רק תוודא שאף אחד אחר עובר את סרט הסימון.‬
‫אחי ריימונד, הידוע בכינויו מוזס,‬
‫גר בקומה 23 בדירה 201.‬
‫- ריי "מוזס" ברנרד‬ ‫דייר בגרנפל -‬
‫הוא היה שובב אמיתי.‬
‫היה לו חיוך יפהפה.‬
‫- ברני וג'קי‬ ‫האחיות של ריי -‬
‫כשהוא חייך אליך, זה היה ממס.‬
‫ריי גדל בטרינידד.‬
‫הוא הגיע לבריטניה כשהוא היה בן 16.‬
‫מוזיקת קליפסו הייתה חלק מהאישיות שלו.‬
‫אז כן, הוא היה חלק חשוב מהקרנבל‬
‫עד שהגיל, אני מניחה,‬ ‫עם דלקת הפרקים שלו, השפיע עליו‬
‫והוא לא יכול היה לרקוד יותר.‬
‫הוא גר במגדל גרנפל במשך יותר מ-30 שנה.‬
‫אני טיפלתי ברוב העניינים המנהליים שלו,‬ ‫אז הייתי כותבת או מתקשרת‬
‫לארגון ניהול הדיירים, שמכונה TMO.‬
‫אם הייתי צריכה לסכם‬ ‫את מערכת היחסים שלי בשם אחי‬
‫עם המועצה או עם ה-TMO,‬ ‫הייתי אומרת שהיא הייתה מחרידה.‬
‫אחרי הכול, הוא שילם כדי לגור שם.‬
‫זו לא הייתה מתנה. הוא לא גר שם בחינם.‬
‫התייחסו אלינו כאילו אנחנו חסרי חשיבות.‬
‫כמעט אפשר לומר‬ ‫שראו בנו מעמד פועלים או עניים.‬
‫אבל זה היה רחוק מהאמת.‬
‫היו שם אנשי הייטק,‬ ‫אנשים שעובדים בשירות הבריאות הלאומי,‬
‫היו מורים, אדריכלים.‬
‫זה לא היה מגדל של עניים,‬ ‫אלא של אנשים עובדים.‬
‫מגדל גרנפל היה בשכונת קנזינגטון,‬
‫שאפילו ביחס ללונדון, היא מקום יוצא דופן.‬
‫קנזינגטון הוא גם אחד האזורים‬ ‫העשירים ביותר בלונדון‬
‫וגם אחד העניים ביותר.‬
‫המגדל היה מפגע חזותי‬ ‫בעיני העשירים שגרו באזור.‬
‫אני חושבת שהוא פגע במחירי הנכסים.‬
‫מגדל גרנפל נבנה בשנות ה-70,‬
‫אבל המועצה לא תחזקה אותו כהלכה.‬
‫מעולם לא היה שיפוץ רציני.‬
‫בנו שם בית ספר חדש ומפואר‬ ‫ומתחם בילוי ופנאי,‬
‫אבל היה מגדל מגורים בצמוד אליהם,‬ ‫שלא נראה טוב כמוהם.‬
‫נאמר באימיילים פנימיים‬
‫שאולי כדאי לחפות מחדש את מגדל גרנפל‬
‫כי כך המגדל ייראה פחות כמו "בן דוד עני".‬
‫הם התכוונו לחפות מחדש את הבניין,‬ ‫להתקין חלונות חדשים במגדל.‬
‫החלונות כבר לא היו במצב טוב.‬
‫כולנו היינו די בהלם מהחיפוי.‬
‫אפילו לא ידעתי שזה נקרא חיפוי.‬
‫לדעתי לא שמעתי את המילה הזאת.‬ ‫-כן.‬
‫- מגדל גרנפל‬ ‫פרויקט התחדשות -‬
‫כשהאדריכלים תכננו לראשונה את מערכת החיפוי...‬
‫- מפרט החיפוי -‬
‫...הם ציינו לוח חיפוי מאבץ.‬
‫וזה לוח בלתי דליק. הוא עשוי ממתכת.‬
‫השתתפתי פחות או יותר בכל פגישת ייעוץ.‬
‫- חיפוי מרוכב מאבץ -‬
‫מעולם לא הראו לנו‬
‫דוגמאות ממשיות לאיך החיפוי ייראה.‬
‫המועצה יצאה לשוק‬
‫כדי לנסות למצוא את הקבלן הזול ביותר.‬
‫בסופו של דבר,‬ ‫הארגון שהם מצאו היה חברה בשם ריידון.‬
‫במהלך השיפוץ,‬ ‫ריי ואני דיברנו לעיתים קרובות,‬
‫והוא אמר לי לעיתים קרובות,‬ ‫"הביצוע גרוע ממש".‬
‫אני ואחרים שהבענו את דעתנו ושאלנו שאלות,‬
‫תויגנו כמורדים.‬
‫הבענו את החששות שלנו‬ ‫בפני אחד המנהלים הבכירים מריידון‬
‫ואמרנו, "מה היית חושב‬ ‫אם זה היה נעשה בבית שלך?"‬
‫הוא הסתובב אלינו ואמר,‬
‫"אם הייתי מקבל את זה בחינם,‬ ‫לא היה לי אכפת".‬
‫התגובה הזאת מסכמת את היחס שקיבלנו‬
‫מריידון, מארגון ניהול הדיירים,‬ ‫מהמועצה המקומית של קנזינגטון וצ'לסי.‬
‫היינו פרזיטים שמקבלים משהו בחינם,‬
‫לא הגיע לנו כלום,‬ ‫אז שתקו ותנו לנו להמשיך בעבודה.‬
‫במהלך השיפוץ,‬
‫ארגון ניהול הדיירים של קנזינגטון וצ'לסי‬
‫ניהל שיחות עם ריידון‬
‫על דרכים שבהן יוכלו לחסוך‬ ‫אפילו עוד עלויות.‬
‫איך נוכל לחסוך כל פרוטה?‬
‫ואחד הדברים הראשונים שהם עשו כדי לחסוך כסף‬
‫היה להחליף את לוח חיפוי האבץ‬
‫במוצר החיפוי הזול ביותר שהם יכלו למצוא.‬
‫והמוצר הכי זול שהם מצאו‬
‫היה חומר מרוכב מאלומיניום‬ ‫עם ליבת פוליאתילן טהור.‬
‫- מרקסהיים, צרפת -‬
‫וארקוניק מכרה את החיפוי‬ ‫לשימוש במגדל גרנפל.‬
‫- שרפה בבוקרשט -‬
‫גיליתי שב-2009 הייתה שרפה‬ ‫בבניין משרדים בבוקרשט.‬
‫- בוקרשט‬ ‫יוני 2009 -‬
‫וזה הבהיל את המנהל הטכני, קלוד ורלה,‬
‫כי זה היה בניין עם לוחות ACM.‬
‫הוא מצא תמונות של השרפה ברשת‬ ‫ושלח אותן לממונים עליו.‬
‫השרפה בבוקרשט לא הייתה הפעם האחרונה‬ ‫שהאזהרות האלה נשמעו.‬
‫- שנגחאי‬ ‫נובמבר 2010 -‬
‫בתעשייה היו מודאגים ממספר השרפות בבניינים‬
‫כי בכמה מהם היו חיפויים מהסוג הזה.‬
‫- ליל‬ ‫נובמבר 2012 -‬
‫הייתה שרפה נוספת, הפעם בצרפת.‬
‫למרבה הצער, זו הייתה שרפה קטלנית.‬ ‫נהרגה בה אישה נכה בתוך הבניין.‬
‫- מלבורן‬ ‫נובמבר 2014 -‬
‫- דובאי‬ ‫פברואר 2015 -‬
‫היו שינויים בצרפת שמשמעותם הייתה‬
‫שהחיפויים מהסוג הדליק יותר‬ ‫כבר לא היו ניתנים למכירה שם,‬
‫והיו מדינות אחרות ברחבי אירופה‬ ‫שביצעו שינויים דומים.‬
‫אבל השקפתו של קלוד ורלה הייתה‬
‫שאנחנו עדיין יכולים לעבוד בשווקים‬ ‫שאין בהם מגבלות מחמירות.‬
‫ולמרבה הצער,‬
‫בריטניה הייתה שוק ללא מגבלות.‬
‫באימיילים פנימיים של ארקוניק נכתב,‬
‫"באנגלייה אפשר לעשות הכול‬ ‫עם המוצר הדליק הזה".‬
‫- אפשר לעשות הכול עם פוליאתילן באנגלייה -‬
‫- ארקוניק -‬
‫בזמן השיפוץ של גרנפל,‬ ‫הטכנולוגיה הייתה פוליאתילן.‬
‫והיה גם חומר מעכב בערה.‬
‫- על הלוחות שמכילים מעכב בערה -‬
‫בצפון אמריקה היו פרויקטים מסוימים‬ ‫שדרשו את החומר מעכב הבערה.‬
‫במיוחד אם היה מדובר‬ ‫במבנה בן שתי קומות ומעלה,‬
‫אז הלכו על החומר מעכב הבערה.‬
‫השיפוץ הסתיים לבסוף ב-2016‬
‫ובמועצה היו מרוצים מהעבודה שהם עשו.‬
‫יצאה הודעה לעיתונות שבה נכתב‬ ‫כמה מדהים לראות ממקור ראשון‬
‫איך שהחיפוי שיפר‬ ‫את המראה החיצוני של הבניין.‬
‫אבל עכשיו היו שם 120 בתים‬ ‫שמכוסים בפלסטיק דליק ביותר.‬
‫לא חשבתי שהבניין היה צריך שיפוץ.‬
‫זה פשוט היה מגדל בטון.‬
‫הרגשתי בטוחה במגדל הבטון הזה.‬ ‫אז, אתם יודעים,‬
‫הייתי חושבת שהם יעדיפו בטיחות על יופי.‬
‫על סמך ההתנהלות של ארקוניק שהייתי עדה לה,‬
‫יהיה לי קשה מאוד להאמין שאף אחד לא ידע‬
‫שזה קורה בבניין המסוים הזה.‬
‫זה היה עולה שני ליש"ט יותר למטר רבוע.‬
‫בכל הבניין, זה מסתכם בכ-5,000 ליש"ט.‬
‫אם מחלקים את זה לדירה,‬ ‫זה בערך 40 ליש"ט לדירה,‬
‫להשתמש בגרסה הבטיחותית יותר.‬ ‫אבל משום שניסו כל כך לחסוך‬
‫ולהשתמש במוצר הכי זול,‬ ‫זה אפילו לא נלקח בחשבון.‬
‫- שעה ו-33 דקות לאחר שהשרפה החלה -‬
‫זה בערך 40 ליש"ט לדירה.‬
‫שיחת הטלפון הראשונה שקיבלתי הייתה מחברה.‬
‫היא אמרה, "יש שרפה בשכונה. איפה ריי?"‬
‫אין לנו מידע על מספר האנשים‬ ‫שנמצאים בבניין הזה...‬
‫אז ירדתי למטה, הדלקתי את הטלוויזיה,‬
‫ואז הבנתי מה קורה.‬
‫ניסיתי להתקשר לטלפון שלו ולא הייתה תשובה.‬
‫וכל מה שאני זוכרת שחשבתי בזמנו היה,‬
‫"אני מקווה שהדירה של ריי לא נפגעה.‬
‫"אני מקווה שריי יהיה בסדר."‬
‫הלכתי ללדברוק גרוב.‬
‫זו הייתה פשוט... תופת.‬
‫אבל באמת האמנתי שיטפלו בזה.‬
‫כי...‬
‫זו בריטניה.‬
‫- שעה ו-53 דקות לאחר שהשרפה החלה -‬
‫לגבי הדיירים שעדיין נמצאים בבניין,‬ ‫העצה שלהם היא,‬
‫אם יש מישהו שמדבר בטלפון‬ ‫עם מישהו שעדיין בדירה,‬
‫לנסות להימלט או לצאת בכל דרך אפשרית.‬
‫מדיניות ה"הישארות במקום" בוטלה‬ ‫בחדר הבקרה ב-2:35,‬
‫ובשטח האירוע בשעה 02:47.‬
‫בשלב הזה, יותר מ-100 אנשים‬ ‫עדיין נמצאים בתוך מגדל גרנפל.‬
‫אני זוכר קצין בכיר שנאם בפני לוחמי האש.‬
‫זה נשמע כמו קריאת קרב.‬
‫"תקשיבו, זה לא דומה‬ ‫לשום דבר שתתמודדו איתו,‬
‫"אבל עדיין יש שם חיים שאפשר להציל‬
‫"ואנחנו חייבים להעמיד אתכם‬ ‫במצבים מסוכנים מאוד."‬
‫לא היה לנו מושג איפה אנחנו.‬
‫צעקנו לאנשים, ולא הייתה שום תגובה.‬
‫היו הבזקים של פנסים מאנשים שהסתובבו שם.‬
‫ואז פתאום,‬
‫הופיע לוחם אש עם גברת שהייתה מחוסרת הכרה.‬
‫הוא היה איתה לבד. ראו שהוא במצוקה.‬
‫אז תפסנו אותה.‬
‫נפלנו ומעדנו איתה.‬
‫היה קשה ממש למצוא מקום יציב לדרוך בו.‬
‫הורדנו אותה לקומת הקרקע‬ ‫והעברנו אותה לפרמדיקים.‬
‫לא היה זמן לבזבז.‬
‫היינו חייבים לחזור פנימה‬ ‫ולנסות להציל אנשים.‬
‫בכל פעם שנשמנו את העשן,‬ ‫זה היה כמו לנשום מוות.‬
‫חלקנו פתחנו את הדלת מדי פעם‬ ‫כדי לראות אם נוכל להימלט.‬
‫אני זוכר שהשכן שלי דאג למשפחה שלו,‬
‫אז הוא התחיל לקשור סדינים זה לזה.‬
‫הוא עשה חבל מהשמיכות שלו,‬ ‫והוא שלשל אותו למטה.‬
‫יש שם עוד בחור.‬ ‫-בדיוק תפסתי.‬
‫אחי.‬ ‫-תפסתי כלב.‬
‫הוא רצה לברוח מהחלון באמצעות הסדינים.‬
‫הוא באמת ניסה.‬
‫פחדנו מאוד, אני ואחי מוחמד.‬ ‫מייד משכנו אותו בחזרה.‬
‫ילדים בכו, צרחו.‬
‫ואני זוכר שזיינב בכתה, ו...‬
‫ואנשים היו מאוד...‬
‫התרוצצו בדירה, פחדו, לא ידעו מה לעשות.‬
‫אבל התקווה הייתה שלוחמי האש יחזרו.‬
‫אמרו לי שהאש הייתה עזה כל כך‬ ‫בכמה מהקומות האחרות,‬
‫שדיירים התחילו לעלות.‬
‫כמה דיירים צלצלו בפעמון של ריי...‬
‫- הקומה של ריי - 23 -‬
‫ובשלב הזה הדירה שלו‬ ‫לא הייתה מלאה ממש בעשן.‬
‫הוא הכניס לא מעט אנשים לדירה שלו.‬ ‫אלה היו נשים וילדים.‬
‫ריי היה מוכר כנכה,‬
‫אבל לא הייתה תוכנית‬ ‫לפינוי דיירים נכים במגדל גרנפל.‬
‫הוא ראה את כל העשן השחור הזה‬ ‫בכל פעם שהוא פתח את הדלת.‬
‫אבל הוא בכל זאת הכניס אותם.‬ ‫הוא עדיין נתן להם מקלט.‬
‫אני חושבת שכנראה ג'סיקה ליוותה‬ ‫את המבוגרים האחרים‬
‫לדירה של ריי.‬
‫ג'סיקה והנכדה שלי למדו באותו בית ספר.‬
‫היא הכירה את ריי,‬ ‫והיא ידעה שהיא תהיה בטוחה עם ריי.‬
‫- הקומה של ריי - 23 -‬
‫התקשרתי שוב לשירותי הכבאות של לונדון‬ ‫כדי להבין מה קורה.‬
‫איפה לוחמי האש? הם באים להציל אותנו?‬
‫- הקומה של מרסיו - 21 -‬
‫הם אמרו, "דיברתי איתך, כבר התקשרת".‬
‫אמרתי, "כן, התקשרתי כבר ארבע פעמים".‬
‫כמה אנשים בדירה עכשיו?‬
‫שישה אנשים. שלושה ילדים, שלושה מבוגרים.‬
‫אנחנו לא יכולים לצאת,‬ ‫והעשן נכנס לבית עכשיו.‬
‫פשוט לא אפשרי לצאת, וגם יש לך את הילדים.‬
‫כן.‬
‫בשלב מסוים,‬ ‫אולי דקה או שתיים מתחילת השיחה,‬
‫הסתכלתי לתוך חדר השינה שלי,‬ ‫ופתאום החלון שלי עלה באש,‬
‫והאש פשוט דהרה לעברי.‬
‫שיט, האש כאן.‬
‫כן.‬ ‫-תביאו את המגבות הרטובות.‬
‫אתה צריך להוציא את המשפחה שלך החוצה.‬
‫זה מה שאנחנו עושים. תביאו את המגבות.‬ ‫-תישאר על הקו.‬
‫אני אישאר על הקו, בסדר?‬ ‫-בסדר.‬
‫בסדר. כולם להחזיק ידיים, בסדר?‬ ‫וללבוש כמה שיותר בגדים רטובים...‬
‫אז הכול היה...‬
‫הכול קרה מהר ממש.‬
‫כיסינו את עצמנו בשמיכה‬ ‫שאבא שלי שם באמבטיה, ו...‬
‫לקחתי את הכלב שלי.‬
‫ופשוט רצנו לחדר המדרגות.‬
‫כן. קדימה, בנות. קדימה.‬
‫התנאים בחדר המדרגות היו נוראיים.‬
‫השתעלתי. נחנקתי הרבה.‬
‫תמשיכו ללכת.‬ ‫-תמשיכו ללכת.‬
‫תמשיכו ללכת, בנות.‬
‫תמשיכו ללכת.‬ ‫-תקשיב למה שאני אומרת...‬
‫לא היה לי מושג איפה הן.‬ ‫ציפיתי שהן יהיו מולי.‬
‫...בדרך אליכם.‬
‫תמשיכו.‬
‫בסדר.‬ ‫-תמשיכו...‬
‫אבא שלי היה מאחוריי.‬
‫כל הזמן שמעתי את הקול שלו מאחוריי.‬
‫הוא כל הזמן צעק,‬ ‫"תמשיכו. פשוט תמשיכו ללכת".‬
‫פשוט תמשיכו ללכת, בסדר?‬
‫ואני רק זוכרת...‬
‫אני רק זוכרת שדרכתי על המון גופות.‬
‫ואז זה הגיע למצב שבו...‬ ‫לא יכולתי לשמוע את אבא שלי מאחוריי.‬
‫נשמע שהוא היה‬
‫הרחק לפניי.‬
‫במורד המדרגות.‬
‫לא שמעתי אף אחת מדברת‬ ‫או אומרת לי משהו בחזרה,‬
‫עד לרגע שבו שמעתי את לואנה אומרת, "אבא!"‬
‫באותו רגע הבנתי שהן לא מולי.‬
‫הן היו מאחוריי.‬
‫אני זוכרת שאמרתי,‬ ‫"אני לא יכולה לעשות את זה יותר".‬
‫כאילו, אני לא יכולה להמשיך.‬
‫ואני זוכרת שהנחתי את הכלב שלי במדרגות,‬
‫כי לא יכולתי להתמודד.‬
‫זה הכול. זה... כל מה שאני זוכרת, כי...‬
‫מתברר שהתמוטטתי.‬
‫הכול נהיה שחור לגמרי.‬
‫תקשיב לי. בסדר?‬
‫ואתה צריך לחשוב איפה...‬ ‫-אני צריך לעלות למעלה.‬
‫אתה צריך ללכת ולמצוא...‬ ‫-אני צריך למצוא אותן.‬
‫ואתה צריך לעלות בחזרה ולהביא את הבנות שלך.‬
‫אלוהים.‬
‫הם נתנו לאנשים למות, למען השם.‬
‫לפתע, דלת הכניסה שלנו נפתחה.‬
‫הדבר הראשון שראיתי היה לוחם אש.‬
‫והדבר השני שראיתי היה השכן שלנו‬ ‫ומשפחתו שעוזבים את המקום.‬
‫- הקומה של עומאר - 14 -‬
‫ואז אני זוכר שמישהו משך אותי בצוואר‬
‫או בחולצה שלי, והוציא אותי.‬
‫הרגשתי באותו זמן את המדרגות.‬
‫מישהו דחף אותי, אמר לי לזוז שוב.‬
‫לא רציתי לזוז, כי חיפשתי את אחי‬
‫ואת כל השאר, ולא הצלחתי לראות כלום.‬
‫בקומה השלישית, התחלתי לראות אור שוב.‬
‫- עומאר אל-חאג' עלי‬ ‫צולם במצלמות האבטחה -‬
‫הדבר הראשון שעשיתי היה להסתכל סביבי‬ ‫כדי לראות איפה אחי.‬
‫לא ראיתי אותו.‬
‫התקשרתי אליו. "איפה אתה, מוחמד?"‬
‫הוא אמר, "עומאר, איפה אתה?"‬
‫"מוחמד, הם באו אלינו. הם הוציאו אותי.‬
‫"אז חשבתי שהם לוקחים גם אותך."‬
‫הוא אמר, "לא, לא ראיתי אף אחד.‬ ‫אף אחד לא בא אלינו.‬
‫"ואני עדיין כאן עם זיינב והבן שלה."‬
‫אמרתי, "כולכם עדיין שם?" הוא אמר, "כן".‬
‫הלכתי ללוחמי האש. אמרתי להם,‬
‫"אחי, זיינב. כולם עדיין שם.‬
‫"בבקשה, אתם עולים למעלה?"‬ ‫כולם אמרו לי, "כן".‬
‫ירדתי בחזרה לבסיס המגדל.‬
‫יש שם בחור, הוא בטלפון.‬ ‫הוא צועק, הוא נסער מאוד.‬
‫"האישה שלי שם", הוא אומר. "האישה שלי שם!‬
‫"אני מדבר איתה בטלפון עכשיו."‬
‫לקחתי ממנו את הטלפון.‬ ‫אמרתי, "היי, שמי כריס".‬
‫היא אומרת לי,‬ ‫"אני בקומה ה-14 עם בני בן השנתיים.‬
‫"שמי זיינב, והבן שלי הוא ג'רמיה."‬ ‫אמרתי, "בסדר.‬
‫"אנחנו באים. אם את לא יכולה לצאת מהבניין,‬ ‫נבוא לקחת אותך."‬
‫אני שומע את ג'רמיה בוכה.‬
‫אני ניגש למפקד האירוע.‬
‫אני אומר, "תראה, קומה 14?"‬
‫והוא אומר לי, "כרגע...‬ ‫אנחנו לא יכולים לעבור את הקומה ה-12".‬
‫דיברתי בטלפון עם זיינב במשך כ-25, 30 דקות.‬
‫ג'רמיה כבר לא בכה.‬
‫היה שלב שבו...‬
‫היא אמרה לי ש...‬
‫ג'רמיה מת.‬
‫היא אמרה לי, "ג'רמיה מת.‬
‫"אני לא רוצה להיות כאן יותר.‬ ‫אני רוצה להיות עם הבן שלי."‬
‫אמרתי, "נו, זיינב, תישארי איתי.‬
‫"יש אנשים שאוהבים אותך, שמחכים לך.‬
‫"את צריכה לצאת מהבניין הזה."‬ ‫אני עדיין אומר לה, "אנחנו באים".‬
‫חשבתי ששמעתי אותה צורחת.‬
‫פשוט משום מקום.‬
‫ואז דממה.‬
‫השארתי את הטלפון פתוח‬ ‫למשך חמש דקות נוספות, ליתר ביטחון.‬
‫דיברתי בטלפון עם אחי.‬ ‫הוא התפלל ודיבר איתי.‬
‫השיחה האחרונה שלנו הייתה,‬
‫"עומאר, אני עומד למות.‬
‫"אני מת כאן, זהו זה.‬
‫"ראיתי את זיינב מתה מול הפנים שלי,‬ ‫ואת הבן שלה.‬
‫"וגם את דניס."‬
‫- דניס מרפי‬ ‫בן 56 -‬
‫"ואני עומד למות, עומאר."‬
‫אחי נפרד ממני במובן מסוים.‬
‫תחזיקי את המעקה! תמשיכי לרדת, לואנה!‬
‫רדו מה...‬ ‫-מייגן, לואנה, קדימה!‬
‫קדימה, בנות.‬
‫קדימה!‬
‫באותו רגע, הבנתי שלואנה‬
‫התעלפה.‬
‫הסתכלתי למטה בין המעקים‬ ‫של גרם המדרגות, ויכולתי לראות אור.‬
‫חלש מאוד, אבל יכולתי לראות אור.‬
‫חשבתי שזה בטח לוחם אש.‬
‫רצתי במהירות למטה וצעקתי, "הבת שלי למעלה".‬
‫אני צריך לעלות לקחת אותן.‬
‫אני צריך להביא אותן! אני צריך... לא...‬
‫באתי לעלות איתם,‬
‫ולוחם אש נוסף תפס אותי מאחור,‬
‫"לא, אתה צריך ללכת. תמשיך לרדת."‬
‫ראיתי את לואנה נלקחת החוצה,‬
‫אבל...‬
‫לא ידעתי איפה אשתי. לא ידעתי איפה מייגן.‬
‫אני יודע שהלן ולוליה הצליחו לצאת.‬
‫העבירו אותי למשטרה.‬
‫הם אמרו, "לא יכולים להבטיח לך כלום,‬ ‫אבל יש שם אישה בהיריון.‬
‫"היא עם עוד ילדה."‬
‫אפילו בלי לראות אותה, עשיתי...‬
‫כאילו, הוקל לי.‬
‫ואז הסתובבתי במהירות‬ ‫וראיתי שאנדריאה יושבת ליד העץ,‬
‫ומייגן הייתה לידה.‬
‫אנדריאה שאלה, "איפה לואנה?"‬ ‫ידעתי איפה לואנה.‬
‫היא הייתה לצידנו.‬
‫עשו לה החייאה.‬
‫ואז הכניסו אותנו לאמבולנס אחד, כולנו יחד.‬
‫פתאום התעוררתי והייתי באמבולנס,‬
‫ואני הייתי היחידה על המיטה.‬
‫כל הזמן חשבתי, "למה אני על המיטה הזאת?‬
‫"אני לא בעדיפות עליונה כאן.‬ ‫אם יש למישהי עדיפות, זאת אימא שלי."‬
‫כי, מן הסתם, היא הייתה בהיריון באותו זמן.‬
‫ואז פשוט נרדמתי שוב.‬
‫וכן...‬
‫המשטרה אישרה שמספר אנשים נפצעו,‬
‫והפינוי נמשך.‬
‫עד כה, 12 אנשים מתו.‬ ‫יותר מ-70 אחרים נפצעו.‬
‫אנחנו כאן כבר חמש וחצי, כמעט שש שעות,‬
‫ואף שוטר,‬
‫אף נציג מטעם בעל הבית שלנו‬
‫או מהמועצה בא לדבר איתנו.‬
‫יש כאן אנשים שלא יודעים‬ ‫אם הקרובים שלהם חיים או מתים.‬
‫שש-שתיים-אחת, איפה אתה?‬
‫בת חמש נעדרת. נראתה לאחרונה במגדל המגורים.‬
‫ילדה נלקחה לבית החולים באמבולנס.‬
‫אם נתלה את התמונות של כל הנעדרים‬ ‫על אותו חלון...‬
‫הגעתי ללדברוק גרוב, אני חושבת,‬ ‫בערב ה-14 בחודש.‬
‫היו לנו תמונות. תלינו אותן.‬
‫זה היה ייאוש,‬
‫כי לא היה מידע שאמר לאן צריך ללכת‬
‫כדי לנסות למצוא‬
‫את אחיך, אחותך, אימא שלך,‬ ‫בת דודה שלך, מי שזה לא יהיה.‬
‫איפה הילדים?‬
‫- עשרים ואחד ביוני, 2017 -‬
‫- שבעה ימים לאחר השרפה -‬
‫שבוע מאז השרפה במגדל גרנפל,‬
‫ודיירים רבים עדיין מתלוננים‬ ‫על חוסר תמיכה מהרשויות.‬
‫רבים עדיין ישנים במרכז הספורט המקומי,‬
‫וחלקם, על פי דיווחים, אפילו במכוניות שלהם.‬
‫- בית העירייה של קנזינגטון -‬
‫לא פגשנו אף אחד מהמועצה,‬ ‫אף אחד לא הגיע לכאן.‬
‫אנחנו רוצים שמישהו יגיד למשפחות‬
‫מה קרה ליקיריהם שנעלמו.‬
‫החוצה!‬
‫אני חושב שמייד היה רצון לראות שהצדק ייעשה.‬
‫אני חושב שהיה ברור לאנשים שגרו במגדל גרנפל‬
‫ואיבדו קרובי משפחה ש...‬ ‫הייתה אחריות. זו לא הייתה תאונה.‬
‫מה אנחנו רוצים?‬ ‫-צדק!‬
‫מתי אנחנו רוצים אותו?‬ ‫-עכשיו!‬
‫אנחנו רוצים תשובות!‬
‫מה שאנשים היו צריכים‬ ‫מהרשות המקומית זה בהירות ותמיכה.‬
‫זכויות האדם הבסיסיות‬ ‫שכולנו לוקחים כמובן מאליו בכל יום.‬
‫אוכל, מחסה, בגדים.‬
‫אנשים יושבים שם בלי אוכל, בלי בתים.‬
‫אנשים מסתובבים אבודים‬ ‫עם סטיקרים של הילדים שלהם על הבגדים.‬
‫אף אחד לא עוזר פה.‬
‫רבים זועמים מתגובתה של הממשלה לטרגדיה.‬
‫שיירת ראשת הממשלה חלפה במהירות.‬
‫תרזה מיי דיברה עם צוותי החירום,‬ ‫אך לא נתנה הצהרה פומבית.‬
‫תרזה מיי לא תבוא לפגוש אף אחד מאיתנו.‬ ‫היא לא מסתובבת פה.‬
‫מיי חייבת ללכת!‬
‫למה לא נפגשת עם הקהילה מייד?‬
‫ההחלטה שלי לא ללכת מייד‬ ‫ולהיפגש עם חברי הקהילה‬
‫נבעה מהתחושה שתמיד הייתה לי,‬ ‫שעליי לוודא שלשירותי החירום‬
‫יש את המשאבים שהם צריכים‬ ‫כדי לעשות את עבודתם.‬
‫- תרזה מיי‬ ‫ראשת הממשלה, 2019-2016 -‬
‫אני מבינה עכשיו שלמעשה,‬ ‫אחת הבעיות של הקהילה‬
‫ושל הניצולים ממגדל גרנפל‬
‫הייתה האופן שבו הרשויות לא הקשיבו להם,‬
‫ואני רק החרפתי את זה‬ ‫בכך שלא הלכתי לפגוש אותם מייד.‬
‫מה שהתחיל כאן בלונדון היום‬
‫היא ועדת חקירה ציבורית‬ ‫בעניין הטרגדיה של גרנפל‬
‫שגבתה את חייהם של 72 בני אדם.‬
‫הקמתי ועדת חקירה מהר כל כך‬ ‫כי חשבתי שזה חשוב,‬
‫בהתחשב בהיקף הטרגדיה הזאת,‬
‫שחשוב שבאמת נרד לעומקו של עניין‬ ‫כדי להבין מה קרה.‬
‫התפקיד שלי כיועץ המשפטי הראשי לחקירה‬ ‫היה לייצג את הציבור.‬
‫אזרח סקרן שרואה שהייתה שרפה איומה...‬
‫- ריצ'רד מילט‬ ‫היועץ המשפטי הראשי בחקירת גרנפל -‬
‫ורוצה לדעת מה קרה ולמה זה קרה.‬
‫ועדת החקירה הציבורית‬ ‫תבדוק את אירועי הלילה עצמו,‬
‫כולל את תגובתם של שירותי החירום.‬
‫אני מצהירה ברצינות, בכנות ובאמת...‬ ‫-אני מצהירה ברצינות, בכנות ובאמת...‬
‫הבעיה בחקירה הייתה הקושי הרגשי‬
‫ומה שאפשר אולי לכנות הקושי הפורנזי.‬
‫כל האמת.‬ ‫-כל האמת.‬
‫והאמת לבדה.‬ ‫-והאמת לבדה.‬
‫הקושי הרגשי הגיע מוקדם מאוד‬
‫כששאלתי את לוחמי האש שהגיעו ראשונים‬
‫על מה שקרה באותו לילה.‬
‫החלטתי לעלות‬
‫ולנסות להגיע לקומה ה-20‬ ‫כדי להביא את אחותה הקטנה.‬
‫יש כאן הקשר שאני צריך להראות לך‬ ‫על סמך ההצהרה שלך.‬
‫אפשר בבקשה שיראו לך‬ ‫את עמוד שבע בהצהרה שלך?‬
‫"מצאתי את מה שחשבתי שהוא דירה 176,‬ ‫אבל הייתי צריך להשתמש בפנס שלי,‬
‫"לקרב את הפנים שלי ממש עד לדלת.‬
‫"עברתי לדלת ליד וראיתי שכתוב עליה 175."‬
‫האם... דפקת על הדלת‬
‫או צעקת למישהו שאולי נמצא בדירה 175?‬
‫לא.‬
‫אפשר רק לומר...‬ ‫-כמובן.‬
‫למשפחה של האנשים בדירה 175,‬
‫אני חיפשתי ילדה אחרת.‬
‫לא ידעתי שיש שם מישהו.‬
‫זה בסדר. תודה.‬
‫היו הרבה כישלונות ברמה המוסדית‬ ‫מצד שירותי הכבאות של לונדון.‬
‫היו גם כישלונות בשטח.‬
‫המבצע הזה לא הצליח.‬
‫אבל אני חושב שגם צריך לזכור...‬
‫את הכאב שוודאי נובע מהיותך האדם‬
‫שמופקד על הצלת אנשים,‬ ‫אבל לא מסוגל לעשות זאת.‬
‫זה קשה ממש.‬
‫בפני עצמו, זה דבר שקשה מאוד לחיות איתו.‬
‫ברוכים הבאים לשימוע היום,‬
‫שבו נשמע ראיות מהניצבת.‬
‫אני נשבעת באלוהים...‬
‫לפני החקירה, אחת השאלות שהיו לי‬ ‫לגבי שירותי הכבאות הייתה...‬
‫- דני קוטון‬ ‫ניצבת שירותי הכבאות של לונדון 2019-2017 -‬
‫למה הם לא למדו לקח מבית לקאנל?‬
‫...והאמת לבדה.‬
‫גיליתי שהיו אזהרות‬ ‫לשירותי הכבאות של לונדון.‬
‫ידענו שלבניינים יש חיפוי.‬ ‫לא עברנו הכשרה על שרפות חיפוי.‬
‫ומכל ההכשרה שעברתי,‬
‫עדיין סמכנו לגמרי‬ ‫על מדיניות ה"הישארות במקום" עד גרנפל.‬
‫ו... לא ממש הייתה לנו תוכנית חלופית.‬
‫זו מצגת שקופיות‬ ‫שנוצרה על ידי שירותי הכבאות.‬
‫- חזיתות בניינים גבוהים -‬
‫התגלו הרבה דברים על שירותי הכבאות...‬
‫- גורמים להתפשטות האש‬ ‫חומרים דליקים במערכת החזית -‬
‫...בחקירת מגדל גרנפל,‬ ‫ובמיוחד על כמה הם ידעו.‬
‫ואני חושב שהדוגמה הכי מטלטלת לזה‬ ‫הייתה מצגת פאוור פוינט‬
‫שהסבירה בפרטי פרטים‬ ‫את הסכנות בשרפות חיפוי.‬
‫ראית את המצגת הזו כשהיא נוצרה?‬
‫לא.‬
‫את יכולה להסביר מדוע היא יועדה‬ ‫לקבוצה מצומצמת של מומחים בשירות,‬
‫כך שאפילו את לא צפית בה?‬
‫לא, אין לי מושג.‬
‫אף אחד מלוחמי האש שבחזית‬ ‫לא ראה את המסמך החשוב הזה.‬
‫פתאום אנשים הבינו שזו בעיה מוסדית.‬
‫לא מדובר בלוחמי אש מסוימים‬ ‫שעשו טעויות באותו לילה.‬
‫- התפשטות אש חיצונית -‬
‫אם היינו מגיעים לאותה שרפה‬ ‫והיה לנו את הידע לזהות,‬
‫"זו שרפת חיפוי. לא נוכל לעצור אותה.‬
‫"אז בואו לא ננסה, ובואו נפנה את הבניין."‬
‫אם היה לנו את הידע הזה,‬ ‫דברים יכלו להיראות אחרת לגמרי.‬
‫אנשים בטח עדיין היו מתים.‬ ‫האם כל כך הרבה? אני לא יודע.‬
‫- ארקוניק‬ ‫מעריכים בטיחות - מעריכים חיים -‬
‫משלב מוקדם, כמה מהעדים שהכי רציתי לראות...‬
‫- בטיחות היא עדיפות עליונה בארקוניק -‬
‫...היו עובדי ארקוניק...‬
‫- זה הכי חשוב -‬
‫...שהחליטו להשאיר את המוצר הזה בשוק‬
‫למרות הבדיקות, למרות האזהרות.‬
‫רציתי לראות אותם נשאלים,‬ ‫"למה עשיתם את זה?"‬
‫ארקוניק היא חברה אמריקאית עולמית ענקית,‬
‫אבל שלושה מעובדיה מסרבים למסור עדות.‬
‫אני חושב שראינו שהעדים מארקוניק‬
‫שבחרו לא להופיע בוועדת החקירה, לדעתי,‬
‫הם פשוט פחדנים חסרי עמוד שדרה.‬
‫לוועדת חקירה בבריטניה יש את הסמכות‬ ‫לאלץ אזרחים בריטים להגיע,‬
‫אבל אין לה סמכות לעשות את זה‬ ‫לאנשים שאינם אזרחי בריטניה.‬
‫לא שמענו מאנשים כמו קלוד ורלה,‬
‫שהיו לו ועדיין יש לו‬ ‫הרבה שאלות לענות עליהן.‬
‫אבל היו אימיילים שהתפרסמו‬ ‫בחבילה ענקית של אימיילים...‬
‫- קלוד -‬
‫...שהגיעו מארקוניק,‬
‫שכללו את קלוד ורלה אומר דברים כמו,‬
‫"אלוהים, אל תשחררו‬ ‫את המידע על הבדיקה ללקוח."‬
‫- אלוהים !!!‬ ‫אסור להעביר את המסמכים האלה ללקוח -‬
‫אלוהים!‬ ‫-איך מישהו יעזור להם?‬
‫- התקן הזה הוא משהו‬ ‫שאנחנו חייבים לשמור כסודי ביותר!!!! -‬
‫בכירים בחברה שאומרים לצוות‬ ‫לשמור על ביצועי האש האמיתיים של המוצר‬
‫בסודיות מוחלטת.‬
‫יש תינוקות בבניין הזה!‬ ‫-איפה האנשים?‬
‫אימיילים ששלח קלוד ורלה שבהם נכתב,‬ ‫"אנחנו לא נקיים".‬
‫צאו מהמגדל!‬
‫נחשפה שם שערורייה תאגידית ענקית.‬
‫- "לסדר" את המערכת כדי לעבור -‬
‫הם ידעו שאם המידע הזה יגיע לידיעת הציבור,‬
‫אנשים לא יקנו את המוצר שלהם.‬
‫- לא "נקיים" -‬
‫במהלך החקירה גילינו שבמהלך עסקת גרנפל‬
‫מנהלת בכירה ביקשה‬ ‫את דוח בטיחות האש על מוצרי חיפוי.‬
‫היא גילתה שחיפוי פוליאתילן‬ ‫לא מתאים לבניינים מעל 12 מטרים...‬
‫- ריינובונד בי-2 (נקרא פוליאתילן) - דליק -‬
‫...ושהמוצר אף עלול לשחרר‬ ‫טיפות בוערות בזמן שרפה.‬
‫נאמר לה שככל שהבניין גבוה יותר,‬ ‫על העמידות באש להיות חזקה יותר.‬
‫הובא לידיעתה שהחברה מכרה‬ ‫אלפי מ"ר של פוליאתילן‬
‫למגדל גרנפל, והרוויחה 115,000 אירו.‬
‫אבל לא היו שאלות בנושא בטיחות.‬
‫זה הלב האפל‬
‫של תרבות תאגידית רב-לאומית,‬
‫שבה הרווח נעשה חשוב כל כך‬
‫שכל השאר נשכח.‬
‫הן החברות שמאחורי גרנפל.‬
‫ארקוניק.‬
‫סלוטקס, יצרני הבידוד הדליק.‬
‫יחד עם חברה נוספת, קינגספאן.‬
‫כל היצרנים האלה ספגו ביקורת קשה‬ ‫על החומרים שלהם‬
‫שבהם נעשה שימוש בבנייה של מגדל גרנפל.‬
‫בחקירה ביקשו ממני להיות מומחה עצמאי‬
‫מטעם הקורבנות והמשפחות השכולות.‬ ‫התפקיד שלי היה לעזור לעורכי הדין.‬
‫נתבקשתי לעבור על מסמכים‬ ‫בתהליך אינטנסיבי מאוד.‬
‫התברר שקינגספאן בדקה מוצר‬ ‫בשם קיי-15 ב-2005.‬
‫אבל המוצר שהיא מכרה לאחר מכן בשוק‬ ‫היה שונה.‬
‫ארקוניק עשתה את זה,‬ ‫סלוטקס עשתה את זה, קינגספאן עשתה את זה.‬
‫תראו לי דוגמה טובה, לא?‬
‫תראו לי אדם טוב שהחליט את ההחלטה הנכונה,‬
‫שיופיע כגיבור הסיפור. אין גיבור בסיפור.‬
‫הגורם המכריע‬ ‫להתפשטות המהירה של האש ברחבי המגדל...‬
‫- גריינט וב‬ ‫עוה"ד של קינגספאן -‬
‫הייתה נוכחותו‬ ‫של חיפוי ה-ACM עם ליבת הפוליאתילן.‬
‫חשבתי, "בחיי, כולם מאשימים זה את זה!"‬
‫מה שהביא את האש החיצונית‬ ‫לממדים עצומים כאלה...‬
‫- קרייג אור‬ ‫עוה"ד של סלוטקס -‬
‫היו לוחות החיפוי מסוג ACM מדגם ריינובונד‬ ‫עם ליבת הפוליאתילן של חברת ארקוניק.‬
‫אם כל האנשים האלה צודקים,‬ ‫אז אף אחד לא אשם.‬
‫וזו הבעיה.‬
‫ההתנהלות של סלוטקס ושל קינגספאן...‬
‫- סטיבן הוקמן‬ ‫עוה"ד של ארקוניק -‬
‫שהבטיחו לשוק‬ ‫שניתן להשתמש במוצרים שלהם בגובה‬
‫הייתה הכשל הסיבתי הקריטי‬ ‫בפרשיית השרפה בגרנפל.‬
‫לא הייתי מטילה את כל האשמה‬ ‫על חברה אחת או על אדם אחד.‬
‫זו בעיה מערכתית.‬
‫למה לא היה אדם אחד שעמד ואמר,‬
‫"אנחנו לא עושים את זה. זה לא מי שאנחנו"?‬
‫- גרנפל‬ ‫לנצח בלבבותינו -‬
‫לדעתי החקירה חשפה שביטחון הציבור‬
‫לא היה מעניין‬ ‫כמו המרדף האישי אחר רווח פרטי.‬
‫השאלה שלי הייתה,‬
‫האם זה נכון שארגון ניהול הדיירים חיפש‬ ‫את החיפוי הכי זול שאפשר להשיג‬
‫כדי לצמצם את התקציב הכולל?‬
‫לא חיפשנו את הזול ביותר.‬
‫- פיטר מדיסון‬ ‫ראש ה-TMO -‬
‫חיפשנו משהו שישיג אישור בנייה.‬
‫בהחלט נכון שמערכת היחסים‬ ‫בין דיירי מגדל גרנפל‬
‫לחברת הניהול לא הייתה טובה.‬
‫זה דוח של חקירה‬
‫שבוצעה בעקבות תלונות ממושכות‬
‫על ארגון ניהול הדיירים‬ ‫של קנזינגטון וצ'לסי.‬
‫"מספר שוכרים, חוכרים ובעלי דירות‬
‫"חשים תסכול מכך שהבעיות שלהם‬ ‫לא נפתרו על ידי חברת הניהול,‬
‫"על אף שהתלוננו במשך שנים."‬
‫זה מסמך שראית בעבר?‬
‫אני לא זוכר שהוא נשלח אליי.‬
‫- רוק פילדינג-מלן‬ ‫סגן ראש המועצה -‬
‫ואם הוא נשלח אליי,‬ ‫אני לא זוכר שקראתי אותו בפירוט.‬
‫אפשר היה לראות חוסר יכולת לקרוא את המצב.‬
‫התפתחה מעין אדישות, עיוורון.‬
‫אני רוצה לשאול אותך על תלונה‬ ‫שהגיש מר דפארן בנוגע לבטיחות אש.‬
‫כתבנו את הבלוג הזה בנובמבר 2016.‬
‫"ה-TMO של קנזינגטון וצ'לסי: משחק באש."‬
‫"זו מחשבה מפחידה ביותר שגרנפל אקשן גרופ‬
‫"מאמינים בתוקף שרק אירוע קטסטרופלי‬
‫"שיגרום לאובדן של חיים רבים‬
‫"יפנה זרקור לשיטות הפעולה‬
‫"שאפיינו את ההנהלה הזדונית‬ ‫של הארגון הלא מתפקד הזה."‬
‫כתבנו את זה חצי שנה לפני השרפה.‬
‫והתגובה שלך בעמוד הראשון.‬
‫"אני חושב שהבלוג של מר דפארן מנבא שחורות‬ ‫ועלול להפחיד את הדיירים."‬
‫גילינו שהבלוג שלנו,‬ ‫הבלוג של גרנפל אקשן גרופ,‬
‫נחסם גם בשרתים של המועצה‬ ‫וגם של ה-TMO של קנזינגטון וצ'לסי‬
‫כך שהצוות לא יוכל לראות את מה שכתבנו.‬
‫ביקשתי מראש מחלקת ה-IT להסיר את החסימה‬ ‫כי הרגשתי שזה לא מועיל.‬
‫חברי הקהילה היו פשוט אנשים שיש לנהל,‬
‫ולא אנשים עם בתים.‬
‫ואני מתאר לעצמי שרבים מהם ודאי חשבו,‬
‫"מה הטעם? בשביל מה כל זה?"‬
‫כשהחקירה החלה,‬
‫הייתי מתוסכל מאוד, באופן אישי,‬
‫מסירובה של הממשלה‬ ‫לענות על שאלות אמיתיות בנושא.‬
‫ועדת החקירה זימנה את בריאן מרטין.‬
‫הוא היה עובד המדינה‬ ‫שהיה אחראי על בטיחות האש‬
‫במשך כמעט 20 שנה לפני גרנפל.‬
‫"הצגתי בפניו את הטיעון הבא,‬ ‫'אם זה היה קורה באמצע הלילה,‬
‫"'אז סביר להניח שמספר ההרוגים‬ ‫היה גדול פי 10 עד פי 12‬
‫"'מששת האנשים שמתו בשרפה בבית לקאנל.'‬
‫"התשובה של בריאן מרטין הייתה,‬
‫"'איפה הראיות? תראה לי את הגופות.'"‬
‫האם אמרת,‬ ‫"איפה הראיות? תראה לי את הגופות"?‬
‫לא הייתי אומר דבר כזה.‬
‫בריאן מרטין יכול היה לנקוט‬ ‫עמדה נחרצת יותר בנוגע לבטיחות אש,‬
‫במיוחד אחרי השרפה בבית לקאנל.‬
‫נעבור להמלצות שחוקרת מקרי המוות שלחה...‬
‫אבל אולי הוא נקט גישה פסיבית יותר.‬
‫התגובה הפרטית שיש לך חובה‬ ‫להגיב בלבד לחוקרת מקרי המוות,‬
‫לא לנשק לה את הישבן,‬ ‫חושפת את גישתך להמלצות החוקרת,‬
‫ומשקפת שהן כנראה לא נלקחו ברצינות.‬
‫האם אתה מסכים?‬ ‫-ברור שזו תגובה לא רשמית.‬
‫ניסינו ולא הצלחנו להביא לשינוי מהר יותר.‬
‫מבחינתי, באופן אישי,‬ ‫ההרגשה שלא יכולתי לעשות מספיק לפני כן‬
‫כדי למנוע טרגדיה כזאת...‬
‫כן, זה משהו שאני חיה איתו.‬
‫הם לא רצו להקשיב בזמנו.‬
‫בחודשים האחרונים, אני עובר על הראיות.‬
‫התברר לי שהיו כמה מקרים‬
‫שבהם ייתכן שיכולתי למנוע את מה שקרה.‬
‫כתוצאה מכך, הפכתי לנקודת הכשל הבודדת‬
‫במחלקה.‬
‫לכן... אני חושב שלא הצלחנו למנוע את מה שקרה.‬
‫על כך אני מצטער עמוקות.‬
‫את מסכימה עם מרטין שקורא לעצמו‬ ‫נקודת הכשל הבודדת?‬
‫מעניין. לא בהכרח.‬
‫יש עוד אשמים, מנקודת המבט שלי.‬
‫אני נשבע באלוהים הכול יכול ש...‬
‫אריק פיקלס היה השר האחראי על בטיחות אש‬
‫לפני גרנפל.‬
‫...והאמת לבדה.‬
‫בעיניי חשוב שכל מי שמעיד‬ ‫בוועדת חקירה ציבורית‬
‫יבין שהמטרה היא להגיע לחקר האמת.‬
‫ובמתן עדות, אני גם חושבת‬ ‫שאנשים צריכים להכיר בכך‬
‫שבסופו של דבר,‬ ‫החקירה הזאת מתנהלת כי אנשים מתו.‬
‫תרגיש חופשי לשאול אותי כמה שאלות שתרצה,‬
‫אבל האם אוכל להזכיר לך בכבוד‬
‫שהבטחת שנסיים הבוקר...‬
‫- יום 2 לעדות שלו -‬
‫ושיניתי את הלו"ז שלי כדי לפנות לזה זמן.‬
‫יש לי יום עמוס מאוד בפגישות עם אנשים.‬
‫אבל זה חשוב יותר מכל דבר אחר.‬
‫אבל אני כן אפציר בך‬ ‫לנצל את הזמן שלך בחוכמה.‬
‫טוב.‬
‫לורד פיקלס נשאל שוב ושוב‬ ‫לגבי הרצון של השמרנים להסיר את הרגולציה‬
‫ולהיפטר מתקנות הבריאות והבטיחות‬ ‫בשנים שלפני גרנפל.‬
‫הממשלה בזמנו, לפני שהפכתי לראשת הממשלה,‬
‫הייתה להוטה מאוד לוודא‬ ‫שמספר התקנות יצומצם ככל האפשר.‬
‫בעיניי, מה שאנחנו רואים מהחקירה‬ ‫זה שיותר מדי אנשים‬
‫פשוט לא הסתכלו על התקנות האלה‬
‫מתוך תחושת הבנה של חשיבותן‬
‫בהבטחת שלום הציבור.‬
‫למעשה, המחלקה שלך תמיד הייתה כפופה‬ ‫לאג'נדה של הסרת הרגולציה,‬
‫מה שהוביל להיעדרות מוחלטת‬ ‫של איזונים ובלמים נאותים‬
‫בכל הנוגע לבטיחות מצילת חיים.‬
‫אני חושב שזה לא הוגן.‬
‫ואני חייב לומר, בלי להתרגש יותר מדי,‬
‫נשבעתי בתנ"ך!‬
‫נשבעתי בתנ"ך.‬
‫אני נוצרי מאמין.‬
‫במקרה של גרנפל, היו שם תקנות,‬
‫אך לצערי, הן לא היו מתאימות או מספיקות.‬
‫הן לא עשו את עבודתן‬
‫כי חברות הצליחו למצוא דרך לעקוף אותן.‬
‫- נעדרים - האחים פירדאוס ויחיא -‬
‫- אמאל אחמדין - נעדרת -‬
‫אסור לנו לשכוח. לא מדובר ב...‬
‫ביטול רגולציה, אחת נכנסת, אחת יוצאת.‬
‫- צרו קשר אם ראיתם אותה או את אימה -‬
‫בסופו של דבר, מדובר באנשים חסרי השם,‬
‫אני חושב שהיו 96, שנהרגו בשרפה בגרנפל.‬
‫עלינו לחשוב עליהם.‬
‫כפי שכולם יודעים,‬ ‫שבעים ושניים דיירים מתו במגדל גרנפל.‬
‫תשעים ושישה היה מספר הקורבנות‬ ‫באסון הילסבורו.‬
‫- שבעים ושניים‬ ‫גרנפל לנצח -‬
‫המספר הזה, 72, צריך להיחרט אצל כולם,‬
‫אם זה חשוב לך.‬
‫אם זה לא חשוב לך, אז כן, זה משהו שתשכח.‬
‫פשוט תתבלבל בינו לבין אסון אחר‬ ‫שבו אנשים ממעמד הפועלים מתו.‬
‫- גרנפל‬ ‫לנצח בלבבותינו -‬
‫לכל אחד ואחת מהם היו חיים וציפייה לחיים.‬
‫זו הייתה שרפה שנכנסה לבתים שלהם מבחוץ.‬
‫וזאת, מבחינתי,‬ ‫הייתה חדירה של אימה אוניברסלית.‬
‫בעיניי יש כמה דברים שכולנו צריכים ללמוד.‬
‫אחת הסוגיות המרכזיות עבורי‬ ‫הייתה העניין שיש מדינה שהרגישה‬
‫שיש קבוצה של אנשים‬
‫שהבית שלהם, שמקום המגורים שלהם‬
‫הופך אותם, במובנים מסוימים,‬ ‫לחשובים פחות מאחרים.‬
‫וראינו את זה שוב ושוב.‬
‫הרשויות התייחסו לאנשים כאל אזרחים סוג ב'.‬
‫ואני מקווה שבעקבות הטרגדיה של גרנפל,‬
‫נוכל למחוק את התפיסה הזו.‬
‫כעבור 312 ימים ו-300,000 מסמכים,‬
‫החקירה הסתיימה.‬
‫דוח היו"ר ייתן המלצות.‬
‫אבל בינתיים, המשפחות יכולות רק לחכות.‬
‫התחילו להיווצר מפגשים קטנים של הקהילה‬
‫ב-14 בכל חודש מחוץ למגדל.‬
‫ואז זה הפך לצעדה שנתית ביום השנה.‬
‫זו גם מחאה מהקהילה,‬
‫שאומרת שאנחנו עדיין כאן,‬ ‫אנחנו עדיין מחכים לצדק.‬
‫התחלתי להסתכל ברשתות החברתית.‬
‫הבחנתי בהודעה מחבר שלי‬ ‫שלא דיברתי איתו הרבה זמן.‬
‫ואז...‬
‫התחוור לי שחיפשתי את האחיינית שלו.‬
‫אני חושב שהתברר שבמקום לרדת למטה...‬
‫- ג'סיקה אורבנו -‬
‫...היא עלתה למעלה כדי לברוח מהעשן.‬
‫היא עלתה לראש המגדל‬
‫ומתה בקומה ה-23.‬
‫כל עולמי חרב עליי.‬
‫- ג'סיקה אורבנו רמירז‬ ‫בת 12 -‬
‫- ריימונד ברנרד (מוזס) -‬
‫הוא השכיב את הנשים והילדים על המיטה.‬
‫והוא כנראה היה האחרון שמת.‬
‫והגופה שלו נמצאה למרגלות המיטה,‬
‫שם הוא ישב על הרצפה.‬
‫אז אנחנו יודעות, וזו הסיבה‬ ‫שאנחנו אומרות שהוא היה המנחם.‬
‫הוא היה... אדם הגון.‬
‫הוא ודאי דאג להם עד הסוף.‬
‫- ריי "מוזס" ברנרד‬ ‫בן 63 -‬
‫אני חושב עליהם הרבה.‬
‫- ג'רמיה דין - זיינב דין -‬
‫למדנו מי היו האנשים שאיבדנו‬ ‫ולא הצלחנו להציל.‬
‫מעולם לא עשיתי את זה.‬
‫וזה היה קשה.‬
‫- זיינב דין‬ ‫בת 32 -‬
‫- ג'רמיה דין‬ ‫בן שנתיים -‬
‫- מוחמד אל-חאג' עלי -‬
‫לא נותרה לו ברירה, רק לנסות לברוח מהחלון.‬
‫הוא ניסה להשתמש בסדינים‬ ‫שהיו קשורים זה לזה.‬
‫עם זאת, אני חושב שהוא לא הגיע עד למטה,‬
‫אז הוא נפל מהחלון.‬
‫אם אתה מנסה לקפוץ מהחלון,‬ ‫זה אומר שאיבדת תקווה.‬
‫- מוחמד אל-חאג' עלי‬ ‫בן 24 -‬
‫ואני כועס מאוד על כל מי שהיה אחראי למותו.‬
‫אחרי השרפה,‬ ‫נלקחנו לבית החולים קינגס קולג'.‬
‫הרופאים באו ואמרו שהם צריכים לדבר איתי.‬
‫הם אמרו שהם יצטרכו לבחור‬ ‫בין אנדריאה לתינוק.‬
‫הם אמרו, "בנסיבות כאלה,‬ ‫אנחנו נותנים עדיפות לאם".‬
‫אמרתי, "כן, אני מבין‬ ‫שזה מה שאתם צריכים לעשות".‬
‫ואז הם אמרו שלוגן נפטר.‬
‫- אנדריאה -‬
‫שבעים ושניים אנשים מתו.‬
‫שמונה עשר מהם היו ילדים,‬
‫בהם הבן שלי, שהיה הקורבן הצעיר ביותר.‬
‫- לוגן -‬
‫העתיד שלהם נגזל מהם.‬
‫- מהדי אל-והאבי -‬
‫היה היה פעם...‬
‫- מהדי אל-והאבי‬ ‫בן שמונה -‬
‫ילד על סירה.‬
‫הוא חי באושר ובעושר.‬
‫- נור הודא אל-והאבי‬ ‫בת 15 -‬
‫- אייזק פאולוס‬ ‫בן חמש -‬
‫- יחיא האשים‬ ‫בן 13 -‬
‫- יאקוב האשים‬ ‫בן שש -‬
‫"אז תכתבו את זה בכל העיתונים..."‬
‫- פירדאוס האשים‬ ‫בת 12 -‬
‫"תקראו על זה"‬
‫- פירדאוס האשים -‬
‫מרגישים אשמים, במובן מסוים.‬
‫אני מרגישה אשמה ש...‬ ‫אני כאן, בחיים, חיה את חיי...‬
‫והם לא.‬
‫- ארבעה בספטמבר, 2024 -‬
‫שבע שנים אחרי השרפה במגדל גרנפל,‬
‫הדוח הסופי בדבר הגורמים שהביאו לאסון‬ ‫אמור להתפרסם.‬
‫אין בכוחה של ועדת החקירה להעניש או לפצות.‬
‫ככל הנראה יתנהלו‬ ‫משפטים פליליים נפרדים לשם כך.‬
‫אנחנו עומדים לשמוע מיושב הראש.‬
‫- חקירת מגדל גרנפל -‬
‫לא כולם נושאים באותה מידה של אחריות,‬
‫אך כולם תרמו לזה בדרך זו או אחרת,‬
‫ברוב המקרים בגלל אוזלת יד,‬
‫אבל במקרים מסוימים בשל מרמה ותאוות בצע.‬
‫דוח מסכם וחריף על אסון גרנפל.‬
‫קטלוג רשלנות ארוך ומלא כל כך‬ ‫שכמעט אי אפשר להאמין.‬
‫המילים "בר מניעה" ממש מכות בך.‬
‫המשפחות רוצות לראות‬ ‫שמוגשים כתבי אישום פליליים.‬
‫אבל אמרו להן שזה ייקח שנים.‬
‫החיים שלהם עצרו במקום,‬ ‫בעוד האחראים מסתובבים חופשיים.‬
‫ועדת החקירה הגישה 58 המלצות.‬
‫בראש הרשימה, שינוי בתקנות הבנייה.‬
‫אני רוצה להציג את פיט אפס,‬
‫עיתונאי שתומך במאבק וקורא לצדק בקהילה הזאת‬
‫מאז השרפה שקרתה לפני שבע שנים היום.‬
‫תנו לו מחיאות כפיים.‬
‫כמו רבים מהאנשים כאן,‬ ‫אני מגיע לצעדות השקטות האלה‬
‫כבר שבע שנים.‬
‫במהלך כל צעדה, תמיד מקריאים 72 שמות.‬
‫אבל היום אני רוצה לתת לכם‬ ‫רשימת שמות נוספת.‬
‫אלה השמות שרבים רוצים שנשכח,‬ ‫אבל אנחנו לא נשכח.‬
‫זכרו את המועצה המקומית‬ ‫של קנזינגטון וצ'לסי.‬
‫"אני מתנצלת ללא סייג ומכל ליבי‬
‫"בפני השכולים, הניצולים ודיירי גרנפל‬ ‫על שכשלנו להקשיב להם ולהגן עליהם."‬
‫המועצה יישמה המלצות מוקדמות מהחקירה‬
‫והשאר בטיפול.‬
‫תוקם ועדה חיצונית ובלתי תלויה‬ ‫שתבחן את התרבות הארגונית שלה‬
‫בליווי פאנל מייעץ‬ ‫שיסייע להבטיח את אחריותה.‬
‫זכרו את שירותי הכבאות של לונדון.‬
‫שירותי הכבאות אומרים שגרנפל היה‬
‫"האתגר הכי גדול של שירותי הכבאות‬ ‫בתולדות בריטניה."‬
‫בוצע שינוי בהכשרות, בציוד ובמדיניות שלהם‬
‫והם ממשיכים ללמוד מהטרגדיה.‬
‫כל ההמלצות המוקדמות מהחקירה יושמו.‬
‫העבודה על השאר נמשכת.‬
‫למען האמת, אני בטוח שזה יכול לקרות שוב.‬
‫אנחנו עדיין לא יודעים‬ ‫מי האנשים שישבו בכלא,‬
‫אז הם פשוט גורמים לי להרגיש אבוד עכשיו.‬
‫אריק פיקלס התנצל על התנהגותו בחקירה ואמר,‬
‫"משפחות המתים, הניצולים וכולנו‬ ‫זוכרים את המתים לא כסטטיסטיקה, אלא בכבוד."‬
‫הוא לא הסכים להשתתף בסרט הזה.‬ ‫הוא מונה לבית הלורדים ב-2018.‬
‫זכרו את ה-TMO של קנזינגטון וצ'לסי.‬
‫"אנחנו מודעים מאוד להשפעה האיומה‬ ‫שהייתה לטרגדיה הזאת‬
‫"על השכולים, על הניצולים ועל קהילת גרנפל.‬
‫"אנו מסכימים שה-TMO תרם לכך‬ ‫ומצטערים על כך עמוקות."‬
‫כל כך הרבה זמן עבר וכל כך מעט השתנה.‬
‫זו המשמעות של גרנפל.‬
‫זה סיפור של אכזריות עצומה ושוברת לב‬
‫כלפי אזרחים במדינה שבה אני בטוח‬ ‫שאנחנו חושבים שאנחנו לא מתנהגים ככה.‬
‫זכרו את קינגספאן.‬
‫"הדוח מסביר באופן חד-משמעי‬ ‫שלסוג הבידוד לא הייתה חשיבות‬
‫"ושהסיבה העיקרית להתפשטות האש‬
‫"הייתה חיפוי ה-ACM עם ליבת הפוליאתילן‬ ‫שלא יוצר על ידי קינגספאן."‬
‫נכתב שהמוצר שלהם, קיי-15,‬ ‫בטוח לשימוש במערכת תואמת.‬
‫זכרו את סלוטקס.‬
‫החברה טענה שהבדיקות הראו‬ ‫שהבידוד שלה היה בטוח‬
‫בשילוב עם חיפוי בלתי דליק,‬ ‫לא כמו זה שהיה בשימוש בגרנפל.‬
‫עד שחיי אדם יהיו חשובים יותר מרווח,‬ ‫דברים לעולם לא ישתנו.‬
‫- לנצח בלבבותינו -‬
‫יש אלפי בניינים‬
‫שעדיין יש להם חיפוי דליק.‬
‫זכרו את ארקוניק.‬
‫"מוצר זה היה בטוח לשימוש כחומר בנייה‬
‫"ומותר למכירה בבריטניה.‬
‫"ארקוניק לא הסתירה מידע‬
‫"ולא הטעתה אף גוף הסמכה,‬ ‫אף לקוח או את הציבור."‬
‫- קלוד ורלה, ריידון ובריאן מרטין‬ ‫סירבו למסור תגובה לסרט הזה. -‬
‫צדק הוא לא רק הסרת כל החיפויים המסוכנים‬
‫שנמצאים על בניינים אחרים,‬
‫אלא גם שמקבלי ההחלטות בארגונים האלה‬
‫יועמדו לדין‬
‫על מותו של אחי ו-71 הקורבנות האחרים.‬
‫- מאוחדים למען גרנפל -‬
‫אל תחשבו שהתחמקתם מעונש.‬
‫נשמור את השמות שלכם בתודעתנו ועל שפתינו‬
‫עד שנראה צדק עבור 72 השמות‬ ‫שאנו שומרים בלבבותינו.‬
‫תודה רבה.‬
‫ממשלת בריטניה אומרת‬ ‫שהיא מקבלת את ממצאי החקירה‬
‫ואת הבעיות שיש לתקן.‬
‫נכון למועד הפקת הסרט, מאות אלפי דיירים‬
‫עדיין גרים בבניינים עם חיפוי לא בטיחותי.‬
‫מדיניות ה"הישארות במקום" עדיין בתוקף‬ ‫ברוב רבי-הקומות בבריטניה.‬
‫אנחנו רק רוצים צדק.‬
‫אני חושבת שזו לא בקשה מוגזמת.‬
‫- סולידריות -‬
‫- החקירה הפלילית‬ ‫של השרפה בגרנפל ב-2017 נמשכת. -‬
‫- נכון למועד הפקת הסרט, לא בוצעו מעצרים. -‬
‫- לזכר 72 הנספים באסון גרנפל -‬
‫תרגום כתוביות: מאיה קציר‬